Jyväskylän kesäkoulussa puhutaan mikromuoveista - Kemia-lehti\nUutiset | 7.8.2019 | Kemia-lehden toimitus\nJyväskylän kesäkoulussa puhutaan mikromuoveista\nJyväskylän yliopiston kansainvälinen kesäkoulu tarjoaa tänä vuonna avoimen yleisöluennon erittäin ajankohtaisesta aiheesta, mikromuoveista.\nMikromuovien lähteistä sekä reiteistä ympäristöön ja vaikutuksista siellä kertoo ympäristötoksikologi, professori Jussi Kukkonen.\nKukkonen pohtii myös mikromuoviongelman ratkaisuja ja kuluttajan keinoja vaikuttaa mikromuovin vähentämiseen.\nLuento alkaa yliopiston päärakennuksen juhlasalissa keskiviikkona 14. elokuuta kello 18.\nYhdistää luonnontieteet ja teknologian\nViidentenä elokuuta startannutta kesäkoulua käy parhaillaan parisataa luonnontieteiden ja informaatioteknologian opiskelijaa, jotka saapuivat Jyväskylään eri puolilta maailmaa.\nKesäkoulussa luennoi 23 arvostettua tieteentekijää, joista valtaosa on ulkomaisia vierailijoita.\nOhjelmaan kuuluu yhteensä 17 kemian, fysiikan, biologian, nanotieteen, kognitiotieteen, kyberturvallisuuden, matematiikan, tilastotieteen, tietotekniikan ja tietojärjestelmätieteen kurssia.\nMolekyylikoneita ja kestävää kehitystä\nKemiasta luennoi muun muassa Suomen ympäristökeskuksen Syken johtava metrologi Teemu Näykki, jonka aiheena on analyysimenetelmien validointi ja luotettavuus.\nKatalonian kemian instituutin professori Pablo Ballester puolestaan keskittyy nanokemiaan. Ballester paneutuu tutkimustyössään toiminnallisten nanokokoisten molekyylikoneiden ja -rakenteiden suunnitteluun ja toteutukseen.\nBiologian kurssilla keskiössä ovat ilmastonmuutos ja kestävä kehitys. Opettajana toimii ympäristöriskien hallinnan ja riskiviestinnän asiantuntija, professori Tom Hatfield Kalifornian yliopistosta.\nKesäkoulu päättyy kaikille avoimeen Rock After Research -konserttiin torstaina 15. elokuuta.\nKonsertti pidetään Ilokivessä Seminaarinmäellä. Illan aikana esiintyy kaksi Jyväskylän yliopistoon kytkeytyvää bändiä, Whipping Post ja Salonkileijonat.\nWhipping Post esittää 1970-luvun hard rockiin nojaavaa musiikkia, Salonkileijonat tanssittavalla tyylillä soitettuja suosituimpia hittejä rockin eri aikakausilta. Tapahtumaan on vapaa pääsy.\n(Kuva: Jyväskylän yliopisto) Jyväskylän kesäkoulu kokoaa luonnontieteiden, matematiikan ja teknologian kansainväliset opiskelijat yhteen jo 29. kerran.


Rosa 'Tove Jansson' (Spinosissima-ryhmä) Vuoden 2014 ruusu\n'Tove Jansson' on kahden tutun tarhapimpinellaruusun, 'Poppiuksen' x 'Red Nellyn', jälkeläinen. Risteytyksen teki Peter Joy kotipihassaan 1990. Siementaimi kasvoi Viikin kokoelmassa, ja kun se kukki ensimmäisen kerran kesällä 1993, oli heti selvää, että siinä oli uusi ruusulajike. Aluksi ruusu kulki työnimellä "Miriam Makeba", sittemmin "Mirjami". Lopullinen lajikenimi 'Tove Jansson' oli Matti Kangaspunnan ehdotus, jolle kirjailijan oikeudenomistajat antoivat ystävällisen suostumuksensa.\nPensas on pystyhaarainen, tiheä ja noin 1,5 m korkea. Vaikka sekä suviruusu että 'Red Nelly' ovat selvästi kaarevahaaraisia, 'Tove Jansson' on pysty samaan tapaan kuin esimerkiksi idänjuhannusruusu. Haarat ovat ruskeakuoriset ja tyypillisen tiheäpiikkiset, mutta 'Red Nellyn' mahdoton piikkisyys ei onneksi ole periytynyt lapselle. Lehdet ovat keskivihreät ja pimpinellaruusumaiset. Syysväri on hillitty punaruskea.\nPensas kukkii vanhoilla versoilla. Kukinta alkaa Etelä-Suomessa kesäkuun puolenvälin paikkeilla ja kestää pari viikkoa. Syyskesälläkin nähdään yleensä muutama kukka.\n'Tove Janssonia' voidaan käyttää samalla tavoin kuin muitakin tarhapimpinellaruusuja yksittäispensaana, ryhmissä ja aidanteissa. Juurivesoja muodostuu runsaasti, joten kasvupaikka on rajattava juurimatolla, ellei pensaan leviäminen ole toivottavaa.\n'Tove' ei ole tarkka maan laadun suhteen, mutta kovin kuivaan ja hiekkaiseen maahan sitä ei kannattane istuttaa. Tässä suhteessa se on tullut emoonsa 'Poppiukseen', joka myöskään ei viihdy karussa maassa.\nKeväällä kasvun alkaessa lannoitetaan yleislannoitteella. Kastelusta huolehditaan tarvittaessa.\n'Tove Janssonia' suositellaan alustavasti menestymisvyöhykkeille I-V.\n'Tove' on osoittautunut terveeksi ruusuksi. Vain aivan nuorissa pensaissa on nähty vähän härmää, sen sijaan täysikasvuiset pensaat ovat olleet täysin terveitä. 'Poppiukselta' lienee periytynyt lehtien loppukesällä näkyviin tuleva harmiton kirjavuus ja läiskäisyys. Erityisiä tuholaisongelmia ei ole havaittu, joskin vattukärsäkkäät saattavat katkoa nuppuja samaan tapaan kuin muistakin pimpinellaruusuista.\n'Tove Jansson' on nähtävänä Meilahden ruusutarhassa Helsingissä.\nFoto: 1-5. Pirkko Kahila\n6-16. Lauri Simonen, Viitasaari\n17-19. Lauri Korpijaakko, Hämeenkyrö\n20. Sirpa Kananen, Kiuruvesi


Päivittäistavarajätti ratkoo it:n avulla markkinoinin pulmia | Tivi\nMarkku Pervilä, 23.1.2017 11:20\nKuluttajien uudenlaiset ostotavat haastavat vahvojenkin brändien omistajat suuntaamaan ponnistelut kohti henkilökohtaisempaa markkinointia. Vanhat massaviestinnän keinot eivät riitä, joten markkinointi tarvitsee it-osaston apua.\nKuluttajatuoteita valmistava Clorox Company on huomannut markkinoinnin tarpeiden kehittyvän uuteen suuntaan: kohti nettikauppaa, somea ja kaupan alan iot-palveluja.\nTässä tilanteessa Fortune 500 -yritysjätin vahvat bränditkään eivät takaa kuluttajien merkkiuskollisuutta, vaikka kalifornialaisyhtiön Clorox -valkaisuaineet ja muut tuotteet tunnetaan lähes jokaisessa amerikkalaisessa kotitaloudessa, Cio.com kirjoittaa.\nUuden sukupolven kuluttajien uskollisuuden rakentaminen vaatii uusia keinoja, Cloroxin johtoryhmässä on tuumiskeltu.\nNinjaryhmä markkinoinnin tueksi\nMarkkinointiponnistusten tueksi Clorox on koonnut eräänlaisen ninjaryhmän, johon kuuluu markkinoinnin pomojen lisäksi johtajia it-osastolta ja tuotekehityksestä.\nCloxin mukaan ninjaryhmä on eräänlainen ´tunnista ja vastaa´-tyyppinen operatiivinen tiimi, joka käyttää hyväkseen kaikkia sosiaalisen median, myynnin ohjelmistojen ja viimein internet of thingsin tarjoamia keinoja uusien asiakkaiden löytämiseksi ja heidän tarpeidensa täyttämiseksi.\n"Yritämme pureutua kuluttajan tajuntaan niin, että lähetämme oikean viestin oikealla henkilölle juuri oikeaan aikaan", Cloroxin markkinointijohtaja Eric Reynolds kiteyttää ninjaporukan toiminnan.\n"Cloroxilla on työn alla Strategia 2020 -niminen suunnitelma, ja tässä skenaariossa tarvitaan kaikkien osastojen saumatonta yhteispeliä. Digisiirtymää ei voisi toteuttaa vaikkapa ilman CIO Manjit Singhin tukea", Reynolds suitsuttaa it-kollegansa panosta markkinoinnissa.\nNettikauppa lisää valmistajien vaikeusastetta\nCMO Eric Reynolds kutsuu digisiirtymää valtavaksi harppaukseksi, eikä se ole liioittelua. Cloroxin b-to-b -asiakkaita ovat Wal-Martin, Targetin ja Amazon.comin kaltaiset vähittäiskaupan jätit, jotka myyvät päivittäistavaroita kuluttajille joko nettikaupassa tai perinteisin menoin.\nReynoldsin ja monen muun päivittäistavaroiden valmistajan mielestä tukkuporras nettikauppoineen hämärtää markkinointipomojen kuvaa kuluttajien tarpeista.\n"Olemme tottuneet tv- ja radiomainonnan sekä lehti-ilmoittelun kautta massaviestintään ja sen mukaisiin kampanjointeihin. E-kaupan viidakoissa singahtelevien kuluttajien tarpeita on vaikeampaa arvuutella, koska heiltä saatu palaute pysähtyy usein vähittäiskauppaan eikä siis edes tihku valmistajalle asti", Reynolds tuumii.\nEi se datan kerääminen, mutta se analysointi...\nNettikauppa kasvaa koko ajan varsinkin nuorison keskuudessa. Millennium -sukupolvi toimii tosiajassa ja elää hetkessä, mikä tarjoaa haasteita Cloroxin kaltaisille suurillekin päivittäistavaroiden valmistajille.\n"Real-time- ja on demand -toiminnot vaativat markkinoinnilta yksityistä lähestymistapaa, ja tämä on haaste meidän massaviestinnän tottumuksillemme. Edellä kuvatun ninjaryhmän tavoitteena on rakentaa siltoja valmistajien ja uudenlaisten kuluttajien välille", Reynolds summaa Cloroxin strategian.\nClorox hyödyntää markkinoinnissa Facebookin, Googlen, IBM:n ja Oraclen kehittämiä teknologioita. Reynoldsin mukaan näillä keinoilla löydetään kuluttajien pöydälle jättämät leivänmurusetkin, mitä informaation keräämiseen ja datan analysointiin tulee.\n"Datatutkimus ja big datan analysointi ovat suuri ongelma. Juuri tässä it auttaa suodattamaan valtavista datavirroista kehittyvän taustahälyn. Uusien teknologioiden ja ennakoivan analytiikan työkalujen avulla kykenemme keskittymään merkitsevään dataan", sanoo Reynolds, joka on selvästikin lukenut kotiläksynsä markkinoinnin ja it:n yhteistoiminnasta.\nIot:n kautta intiimit suhteet kuluttajiin\nSosiaalinen media kehittää ja kultivoi valmistajien suhteita loppukäyttäjiin eli kuluttajiin. Silti Cloroxin ja sen kilpailijoiden pitää kyetä ratkomaan viestinnän ongelmat eli tietää se, mitä kuluttajat haluavat.\nTässä kohtaa hätiin tulee internet of things, ja Clorox onkin eräissä tuotteissaan hyödyntänyt iot:n keinoja konsulttiyhtiö Altimeter Groupin avulla.\nAltimeterin perustaja ja osakas Charlene Li huomauttaa, että suosiostaan huolimatta Facebook Messenger, SnapChat, WeChat ja monet muut alustat jättävät kuluttajien viestit hämärän peittoon tuotteiden valmistajilta, jolleivat nämäkin toimi aktiivisesti sosiaalisessa mediassa.\n"Kaksisuuntainen viestintä on hyvä syy rakentaa suorat suhteet kuluttajiin ja saada heidät seuraamaan vaikkapa firman some-sivustoja", Li sanoo.\nEsineiden internet vähentää kaupankäynnin kitkaa\nCIO Manjit Singhin mukaan Cloroxin eräässä tuotteessa on jo hyödynnetty iot:n mahdollistamia tuoreimpia teknologioita. Pohjois-Amerikassa vesijohtovesi ei usein täytä pohjoismaisia maku- ja laatuvaatimuksia, ja niinpä Clorox valmistaa Brita-brändin suodattimia ja vesikannuja.\n"Suodatin mittaa läpi virranneen veden määrän ja tilaa tarpeen mukaan Amazon.comilta automaattisesti uuden filtterin", Singh kertoo ja lisää, että Clorox kehittää koko ajan lisää tällaisia iot-tuotteita.\n"Brita-suodattimen kauneus piilee siinä, että järjestelmä tilaa tuotteen juuri meiltä eikä muilta", Singh selostaa.\nNiinpä niin. Iot-jääkaappi voi viestiä omistajan kännykkään, että tuo voita ja sokeria. Tässä kohtaa kelpaa minkä tahansa tuottajan voi ja sokeri. Oikein suunniteltu iot-palvelu sen sijaan kohdentaa tilaukset tietylle valmistajalle tai myyjälle.\nSinghin mukaan ostoskäyttäyminen muuttuu ja Cloroxin tehtävänä on pysyä muutosten hermolla. Hänen mielestään juuri iot on oiva tapa vähentää kuluttajien ja valmistajien välistä kitkaa kaupankäynnissä.


Sverigedemokraatit nyt Ruotsin suurin puolue mielipidemittauksen mukaan – PT-MEDIA\nSverigedemokraatit nyt Ruotsin suurin puolue mielipidemittauksen mukaan\n23/07/2017 24/07/2017 Ruotsi / Uncategorized15 kommenttia artikkeliin Sverigedemokraatit nyt Ruotsin suurin puolue mielipidemittauksen mukaan\nJimmie Åkessonia mahtaa naurattaa nyt. Hän lupasi vuosi sitten, että SD:stä tulee vuoden sisällä Ruotsin suurin puolue.\nSverigedemokraattien nousu jatkuu. Sention ja Nyheter Idag-lehden tekemän mielipidemittauksen mukaan Sverigedemokraatit ovat nyt Ruotsin suurin puolue 26,8 prosentin kannatuksella. Vuoden 2014 vaaleissa puolue sai 12,9 prosentin kannatuksen.\nSosiaalidemokraattien vuosikymmeniä jatkunut ykkössija on mittauksen mukaan tipahtanut historialliseen pohjalukemaan 22,4 prosenttia viime vaalien yli 30 prosentin tuloksesta ja antaa tällä hetkellä kakkossijan. Sverigedemokraattien johtoasema on siis 4,4 prosenttiyksikköä, joka antaa jo melko turvallisen asetelman.\nModeraatit eli suurinpiirtein Kokoomusta vastaava puolue on myös kriisipalaverin edessä. Lukemat ovat vain 12,7 prosenttia kun 2014 lukemat olivat noin 23 prosenttia. Keskusta tulee perässä 11,6 prosentilla, joka on nousua viime vaalien reilusta kuudesta prosentista.\nJoidenkin poliittisten kommentoijien mukaan Sverigedemokraattien nousua selittää viime viikkojen aikana vellonut kohu Transportstyrelsenin eli ajoneuvorekisteriä vastaavan viranomaisen ympärillä. Skandaali alkoi kun selvisi, että IT-kauppojen yhteydessä tuhansia ajoneuvo- ja ajokorttitietoja oli vuotanut ulkomaille. Tilanteen katsotaan olevan hyvin vakava, mutta pääministeri Stefan Löfven ei ole vielä viikonkaan jälkeen kommentoinut asiaa.\nHuomautus: Nyheter Idag on hyvin lähellä Sverigedemokraatteja, joten mielipidetiedusteluun pitää suhtautua hienoisella varauksella.\n15 thoughts on “Sverigedemokraatit nyt Ruotsin suurin puolue mielipidemittauksen mukaan”\nKiva juttu – sääli vain ruotsistanin kannalta että liian vähän,liian myöhään.\nLiian myöhään ruotsalaiset ovat tilansa ymmärtäneet,vuosia\nsitte olis pitänyt äänestää ruotsidemokraatit valtaan.\nEi tilannetta enää mikään puolue pysty korjaamaan.\nRuotsi on menetetty maa islamilaiselle roistojoukolle.\nAsia on juuri näin kun kerrot.Ruotsin( holtittomat politikot) tuhosivat maansa sallimalla sen miehityksen islamisteilla.Ruotsidemokraatitkaan ei enää pysty Ruotsia pelastaan.Niin paljon päästettiin muslimeita maahan, että niiden hallitseminen ei enää onnistu.\nJäljempänä linkki Avpixlatin juttuun, jossa selkeä uutisgrafiikka puolueiden kannatuksesta.\nEi Ruotsin nykyinen poliittinen eliitti halua luopua vallastaan. Ehkä keksivät jotain.\nRuotsin median selitykset taas niin syöpää. Miljoonan kehitysmaalaisen aikaansaama asunto- ja resurssipula sekä maan yli vyöryvä rikosaalto (huom. ei autovarkauksien ja pankkiryöstöjen!) vai sitten joku tietovuoto, joita nykyään sattuu länsimaissa harva se päivä. Siinä ei ole kauaa tarvinnut päätä vaivata.\nOnko sinulla Paavo ruotsalainen ajokortti? sanoo:\nKyseessä ei ole tietovuoto vaan että IT- hommat/tiedot on tahallaan annettu vieraan vallan käsiin lakipykäliä ohittamalla (IBM- alihankkijolle Tsekissä, Serbiassa, Romaniassa jne) ja sitten valehdellaan siitä kuka teki ja tiesi mitä ja koska.\nJa takuuvarmasti ennen vaaleja alkavat takiaispuolueet selitellä, miten SD on aivan oikeassa kaikkihan kannattavat sitä politiikkaa, vaikkei ole tähän asti näkynyt…\nLööperi lööpeissä sanoo:\nSentio antaa SDlle aina korkeat luvut (mielipideinstituutteja on useita ja ne tutkivat eri tavoilla eivätkä ole suoraan verrannollisia keskenään) ja ”Nyheter Idag” on SD- mielinen nettijulkaisu joten luvut voi ottaa pienellä varauksella. Ottaen kuitenkin huomioon sossujen meneillään olevan Transportstyrelsen/Liikennehallitus- jättiläisskandaalin pitäisi sossu-MP- hallitus- kaataa välittömästi huomenna.\nJuu piti lisäämäni tämä tekstiin…\nPS Transportstyrelsen = Kuljetushallitus ja sen alaisuuteen kuuluu Bilregistret = ajokorttirekisteri. Skandaalissa ei ole vuotanut ainoastaan ajoneuvo- ja ajokorttitietoja vaan paljon muutakin, http://transportstyrelsen.se/en/Other-languages/Suomi-Finnish/\nEiköhän muut puolueet liittoudu SD:tä vastaan niin että saavat pidettyä sen poissa hallituksesta. On toi sairas maa, mutta niin kulkee taas suomi perässä, eli perussuomalaiset eristetään.\nSwerige demokraatit eristettiin ”kassakaappi”sopimuksella viime valtiopäivävaalien jälkeen, joten heidän nousu olisi voinut olla näinollen vieläkin reippaampaa, mutta kansa on hidasta Ruotsissa. Ehkä ruotsalaiset eivät ole tottuneita nopeisiin muutoksiin maailmalla vaan uskovat kaiken säilyvän aina ennallaan ja ”Tage” kyllä sitten hoitaa jos tarvitaan. Nyt on kuitenkin toisin. Kun koko Afrikka vyöryy, Lähi-idän keralla Eurooppaan on tosi kysymyksessä. Ihmisten liikkuminen ei sinänsä olisi ongelma, mutta kun tämä ilmiö on paljastanut EU-n täydellisen avuttomuuden asiassa. Ruotsi ja Saksa ovat malliesimerkkejä tästä.\nRuotsilla on mennyt viimeiset 50 vuotta niin hyvin demareitten johdolla, että vaikeaahan se on uskoa, etteivät demarit kykene käsittelemään jättimäistä siirtolaisuutta yhtään mitenkään. Käsi on pantu olkapäätä myöten paskaan, mutta vielä yritetään näytellä iloista multikultia.\nKenen kanssa sd muodostaa enemmistöhallituksen? Riittääkö sd:lläkään kantti sulkea rajat ja alkaa palauttaa satojatuhansia pakolaisia pikapikaa jotta muutos saataisiin parlamenttaarisin toimin. Toivoisin että näin olisi mutta vaikuttaa kovin kaukaiselta ajatukselta. Pelkkä rajojen sulku ei enää ruotsin tilanteessa riitä, vähemmistön asema odottaisi omassa maassa silti parinvuosikymmenen aikana. Sitten äänestellään jo sharialain puolesta.\npölvästit_tuhosivat _maansa sanoo:\nKohta ruotsalaiset saavat niinsanotusti demokraattisessa vaalissa islamistisen sharialain itselleen voimaan.Jos syyllisiää siihen kysellään,yhtään ruotsalaista politikkoa ei löydy jaka myöntäis itse siihen mitenkään olevan syyllisnen.


CONCURSOS DE BELLEZA, Mujeres y hombres,Markku Erkkilä Varona Webmaster\nMISS LEBANON,انتخابات ملكة جمال لبنان\nMISS SPAIN/ MISS ESPAÑA\nMISTER LEBANON,مستر ليبانون\nMISTER SPAIN/ MISTER ESPAÑA\nMISTER BIH/ MISTER BOSNE I HERCEGOVINE MR. BOSNIA & HERZEGOVINA\nMISS DENMARK / MISS DINAMARCA\nMISS EARTH/ MISS TIERRA\nMISS FINLAND/ MISS FINLANDIA\nMISS INTERNATIONAL/ MISS INTERNACIONAL\nMISS ICELAND/ MISS ISLANDIA\nMISS INTERNATIONAL 1971\nMISS INTERNATIONAL 1972\nMISS INTERNATIONAL 1973\nMISS INTERNATIONAL 1975\nMISS INTERNATIONAL 1976\nMISS INTERNATIONAL 1977\nMISS INTERNATIONAL 1980\nMISS INTERNATIONAL GALLERIES\nMISS INTERNATIONAL SPECIAL: AGNIESZKA KOTLARSKA\nMISS NORWAY / MISS NORUEGA\nNORWAY AT MISS WORLD\nMISS SWEDEN / MISS SUECIA\nSWEDEN AT MISS WORLD\nMISS TURKEY / MISS TURQUÍA\nMISS UKRAINE/ MISS UCRANIA\nMISS UNIVERSE/ MISS UNIVERSO\nCHARLOTTE WASSEF, MISS UNIVERSE 1935\nEDNA PARK, MISS UNIVERSE NIGERIA 1964\nMISS UNIVERSE 1992 SPECIAL\nMISS UNIVERSE GALLERIES\nMISS WORLD/ MISS MUNDO\nMISS WORLD 1969, EVA RUEBER-STAIER\nHANS BRISEÑO, MISTER MODEL MÉXICO 2012\nMISTER INTERNATIONAL/ MISTER INTERNACIONAL\nMISS BALTIC SEA / SCANDINAVIA\nMISS EUROPE 1934\nMISS EUROPE 1958\nMISS EUROPE 1965\nMISS EUROPE 1967\nMISS EUROPE 1968\nMISS EUROPE 1972\nMISS EUROPE 1973\nMISS EUROPE 1973 (UP)\nMISS EUROPE 1974\nMISS EUROPE 1974 (UP)\nMISS EUROPE 1975 (UP)\nMISS EUROPE 1976\nMISS EUROPE 1976 (UP)\nMISS EUROPE 1977\nMISS EUROPE 1996\nMISS EUROPE 1997\nMISS EUROPE GALLERIES\nMISS EUROPE/ MISS EUROPA\nMISS GREENLAND / MISS GROENLANDIA\nMISS NORDEN 1961\nMISS SCANDINAVIA GALLERIES\nMISS SCANDINAVIA/ MISS ESCANDINAVIA\nMISS TEENAGE INTERCONTINENTAL 1977\nELOKUVATYTTÖ 1967/ CINEMA GIRL 1967\nELOKUVATYTTÖ 1968/ CINEMA GIRL 1968\nKAISU VUORISTO, ELOKUVATYTTÖ 1968\nELOKUVATYTTÖ 1970/ CINEMA GIRL 1970\nVIIKINKITYTTÖ/ VIKING GIRL 1971\nVIIKINKITYTTÖ/ VIKING GIRL 1972\nVIKING PRINCESS 1972 / VIIKINKIPRINSESSA 1972\nVIKING PRINCESS 1973 / VIIKINKIPRINSESSA 1973\nVIKING PRINCESS 1974-75 / VIIKINKIPRINSESSA 1974-75\nVIKING PRINCESS 1976 / VIIKINKIPRINSESSA 1976\nRESULTS,PICTURES OF OTHER PAGEANTS\n3 5 3 2 8 9 8\nMISS SUOMI KISOJEN KULTA-AIKA\nSuomessa missien kulta-aika sijoittuu -60 luvulle.Vuodesta 1962 lähtien vuoteen 1969 menestystä riitti joka vuodelle.\nMenestys alkoi ensimmäisistä tv-missikisoista 1962, joissa Kaarina Leskinen kruunattiin Miss Suomeksi.Kaarina voitti myös Miss Scandinavia kilpailun ja sijoittui toiseksi Miss Maailma kisoissa, häviten pisteellä voittajalle.Sen vuoden skandaalin aiheutti Miss Scandinavia kisoissa Miss Ruotsi Monica Rågby, joka räyhäsi Kaarinan Scandinavia voiton jälkeen.Hän väitti Kaarinan voittaneen siksi,että häntä oli kauimmin kammattu.Monica jäi kakkoseksi.\n1965,Miss Suomi oli monessa sopassa keitetty ja mukana ollut Virpi Miettinen.Virpi tuli kakkoseksi Universum ja Eurooppa kisoissa. Scandinavia kisoissa Virpi sijoittui vasta 2.perintöprinsessaksi.Sen sijaan monien lähdetietojen mukaan Virpi EI ole ollut mukana Miss International Beauty kisoissa.Niissä kisoissa Suomea edusti Esti Östring.\n1967 Ritva Lehto lienee tuntemattomin Miss Suomista.Sairaanhoito-opiskelujen jälkeen Ritva muutti Ouluun ja teki itsemurhan 9 päivää häidensä jälkeen.\n1968 Leena Brusiin oli missi,joka söi kananmunia ja pureksi purkkaa laihduttaakseen Miss Universum kisoihin.Leenaa oli Miss Suomi kisoissa haukuttu paksuista reisistä ja tästäkös Leena suivaantui.Purkan pureskelu kannatti,sillä Universumeissa tuli kunniakas kolmas tila.\n1970 "Skandaalimissi" Ursula Rainio ei pahemmin pärjännyt ulkomaan kisoissa,mutta lehdistön suosikki hänestä tuli.Ursula antoi haastatteluja ja aiheutti kohua äiti-suhteellansa.Ensin Ursula kielsi äitinsä kokonaan,mutta vuosien jälkeen asiat sovittiin ja äiti ja tytär oppivat ymmärtämään toisiaan.\n1972 Maj-Len Eriksson, herttainen ja ujo missi, koulun rehtori, joka on harrastanut myös laulamista ja näyttelemistä.Maj-len sairastui rintasyöpään vuosia sitten,josta hän yrittää toipua.Todella kaunis nainen edelleenkin.\n1974 Johanna Raunion tuntee jokainen, mutta kuka muistaa vielä hänen 1.perintöprinsessansa Talvikki Ekmanin ? Talvikki rukka kun joutui Miss Maailma kisoihin silmä mustana ja naama turvoksissa.Silloinen poikaystävä oli saanut varsinaisen mustasukkaisuus kohtauksen.Sijoitustahan ei sitten tietystikään tullut.\n1977 Armi Aavikon herkkä persoona murentui siskon kuolemaan 1992.Vuosia myöhemmin 1995 Armi kärähti rattijuopumuksesta ja jäi sairaslomalle D-tuotannosta. Armin elämä päättyi aivan liian aikaisin, 43-vuotiaana vuonna 2002.\n1978 Seija Paakkola koki missivuotensa lähinnä positiivisena.Kerran oli kuitenkin joku sanonut rumasti Seijalle.Hän oli kuulemma pohjan-akka harvahammas.Seija pitää nykyään kahvila-ravintolaa ja on oikein edustava, jalat maassa elävä nainen.\n1979 Päivi Uitto-Riipinen asuu nykyään Kuusamossa perheineen ja tarjoilee omassa yrityksessään poro ym.riistatuotteita. Päivi ei koskaan sopeutunut pääkaupungin hulinaan ja Kuusamo vei hänen sydämensä.\n1980 Sirpa Viljamaa nai saksalaisen Wernerinsä ja elää nykyään Saksassa miehensä ja tyttärensä kanssa.Julkisuudessa Sirpaa ei ole nähty vuosiin.\n1982 Sari Aspholm meni naimisiin espanjalaisen miehen kanssa ja jäi pysyvästi Teneriffalle,josta suomalaiset voivat hänet pongata.\n1986 Yksi edustavimmista Miss Suomista Tuula Polvi tuli uskoon traagisen veljensä kuoleman jälkeen ja toimii nykyään srk:n palveluksessa.\n1989 Åsa hävisi Skotlantiin,Glasgowiin, skottilaisen miehensä kanssa.\n1992 Kirsi Syjänen, ilopilleri koki traagisen hetken esikoispoikansa kuoltua vain muutaman päivän jälkeen.Kirsin oma henkikin oli ollut vaarassa.Sen jälkeen perhe on kasvanut ja Kirsi elää onnellisena muusikko Kurrensa kanssa.\n1998 Jonna Kauppilan missivuosi oli yhtä nousua ja traagista laskua. Ensin äiti kuoli syöpään ja isä poistui oman käden kautta samana vuonna.Jonna huolehti pikkusisa-ristaan ja kouluttautui sairaanhoitajaksi.\n©2019 • CONCURSOS DE BELLEZA, Mujeres y hombres,Markku Erkkilä Varona Webmaster - suntuubi.com


Meidän perheen Praha-vinkit - Starbox Meidän perheen Praha-vinkit\n7.8.2016 klo 17:43 Karoliina Tilaa blogi\nLupasin tehdä tarkemman postauksen Prahan-matkastamme ja päätin jakaa kokemuksemme aihealueittain, jotta postauksesta tulisi mahdollisimman selkeä. En siis ole kirjoitellut tarkkaa matkakertomusta vaan lähinnä vinkkilistan, jos siellä on muitakin Prahasta kiinnostuneita, jotka kaipailevat matkavinkkejä. Suosittelen kaupunkia lämpimästi kaikille, paitsi heille, jotka kaipaavat rantalomailua. Prahalla on monenlaiset kasvot, ja tässä tekstissä yritän tuoda niitä parhaani mukaan esiin. Me vietimme kaupungissa hiukan vajaan viikon, ja se oli oikein sopiva aika nähdä monenlaista rauhalliseen tahtiin.\nLento Helsingistä Prahaan kesti noin kaksi tuntia. Olimme varanneet netistä etukäteen kuljetuksen lentokentältä hotellille Prague Airport Transfers -firman kautta. Kuljettaja odotti lentokentällä nimikyltin kanssa ja vei meidät hotellille ennalta sovittuun hintaan. Hintaa tuli kuudelle hengelle yhteensä noin 30 euroa, ja matkan pystyi maksamaan euroina tai korunoina. Yksi matkalaukuistamme ei tullut lainkaan Prahaan, ja jouduimme odottelemaan kentällä jonkin aikaa, mutta kuljettaja odotti meitä, että asia saatiin selvitettyä. Käytimme saman yrityksen palvelua myös lähtöpäivänämme ja olimme erittäin tyytyväisiä hintaan ja palveluun. Saimme kuljettajalta englanninkielisen Praha-oppaan sekä kartan, mikä osoittautuikin hyödylliseksi, sillä siinä näkyivät raitiovaunulinjat.\nRaitiovaunulla liikkuminen oli Prahassa halpaa ja helppoa. Hotellimme lähellä oli raitiovaunupysäkki, ja ajelimme ratikalla päivittäin. Aikuisen lippu yhdeksi vuorokaudeksi maksoi noin 4,5 euroa ja 7-vuotiaan puolet siitä. Alle kuusivuotiaat ja yli 70-vuotiaat matkustivat ilmaiseksi. 30 minuutin kertalipun sai alle eurolla. Raitiovaunulippu ostetaan keltaisesta automaatista kolikoilla tai kortilla ja leimataan ratikassa.\nKäytimme pääasiassa raitiovaunulinjaa 9, koska sillä pääsee keskustan keskeisille paikoille. Linjalla 22 pääsee näkemään mukavasti Prahan maisemia, ja se vie myös Prahan linnalle, jos käveleminen sinne ei nappaa. Raitiovaunuissa näytetään seuraavan pysäkin nimi, mikä helpotti liikkumista huomattavasti. Joskus ratikat olivat hyvin täysiä (varsinkin linja 9), mutta välillä oli mukavan väljääkin. Aikatauluja ei tarvitse etukäteen selvittää, sillä raitiovaunut pysähtyvät pysäkillä 5 - 10 minuutin välein.\nAjelimme eräänä päivänä "kartan ulkopuolelle", jossa kävimme syömässä ja katsomassa elämää turistipaikkojen ulkopuolella. Ratikkapysäkit ovat usein vastakkaisilla puolilla tietä, joten paluukyytiin oli helppo hypätä. Kävimme syömässä todella edulliset ja hyvät ateriat, kyllä kannatti!\nTaksista ei tullut tältä reissulta paljon kokemuksia. Eläkeläismatkaajamme käyttivät taksia yhtenä päivänä, ja he ottivat taksin keskustan taksitolpalta, jossa on keltaisia, virallisia takseja. Kuljettaja arvioi hinnan etukäteen, ja arvio piti melko hyvin paikkansa. Parin kilometrin matkalle tuli hintaa noin 12 euroa.\nMajoituimme Hotel Aristonissa, joka sijaitsee Praha 3 -alueella, parin kilometrin päässä ydinkeskustasta. Hotellin sijainti oli loistava, sillä raitiovaunulla pääsi keskustaan nopeasti ja olimme hieman syrjässä pahimmasta vilinästä. Hotellin ympäristössä oli hyviä ja edullisia ravintoloita, mikä selittääkin varmaan sen, ettei hotellissa ollut omaa ravintolaa. Palvelu oli ystävällistä ja huone viihtyisä ja joka päivä hyvin siivottu. Aamiainen oli runsas ja monipuolinen. Ainoa miinuspuoli oli ilmastoinnin puuttuminen, minkä vuoksi en suosittele hotellia heinäkuun helteillä. Keväällä tai syksyllä voisin majoittuakin samaan hotelliin uudestaan.\nAamiainen katettuna vanhaan tanssiaissaliin.\nKun mietimme matkakohdetta, yksi tärkeimmistä kriteereistä oli edullinen hintataso. Syöminen ravintolassa on Prahassa edullista. Turistialueilla hintataso on tietysti korkeampi kuin syrjemmässä, mutta suomalaiseen hintatasoon tottuneelle silti ihan mukava. Yhden kerran käännyimme ravintolan ovelta hintojen takia, ja tuo paikka oli Hard Rock Cafe lähellä vanhankaupungin aukiota. Ruokailimme pääasiassa hotellimme lähellä tai muuten kauempana keskustasta. Ravintolan kuitissa luki lähes aina "Service not included", joten silloin asiakkaan odotetaan jättävän tippiä. Me jätimme tippiä noin 10 %, mutta on hyvä ainakin pyöristää loppusummaa ylöspäin.\nRuoka-annokset olivat kookkaita, ja jokaisessa ravintolassa saimme maistuvaa ruokaa. Palvelukin oli ystävällistä, vaikka olin etukäteen kuullut päinvastaista. Perinneruuista söin gulassia eli keittoa, joka tarjoillaan leivän sisällä, sekä perunapannukakkua, jossa oli hyvä kasvis- ja lihatäyte. Juomana maistui sekä lapsille että aikuisille ravintolan homemade lemonade, joka oli kuumalla säällä hyvä janojuoma. Tsekki tunnetaan oluistaan, ja niitä saakin edullisesti, noin eurolla tuoppi. Siideriä oli tarjolla joissakin ravintoloissa.\nJos ravintolassa tuodaan pöytään jotain, mitä ei itse ole tilannut, esimerkiksi leipää, se on maksullista. Ruuan tilaamisessa ei sinänsä ollut ongelmia, sillä jokaisessa ravintolassa oli myös englanninkielinen lista, mutta henkilökunnan ja myös meidän kielitaidon puutteemme aiheutti pari sekaannusta.\nU Sadu -oluttuvan persoonallista sisustusta. Ruokakin maistui.\nKun kyselimme lapsilta, mikä reissussa oli kivointa, kärkikastiin pääsi hotellin kylpyamme. :D Lapsille riitti kyllä kaupungissakin tekemistä ja nähtävää. Ensimmäisenä matkapäivänä päät menivät pyörälle isossa Hamley's-lelukaupassa ostoskatu Na Prikopella. Kaupassa oli kaksi (vai kolme?) kerrosta, karuselli, liukumäki, pelialue ja muuta oheisohjelmaa. Lapset olivat haltioissaan, meistä vanhemmista paikka oli lähinnä pahasta painajaisesta. Jos haluaa ostaa leluja, niin suosittelisin käymään mieluummin ostoskadun sivukadulta löytyvässä Sparkys-liikkeessä, jossa on edullisempi hintataso ja vähemmän ihmisiä ja melua. Hamley's menee kuitenkin ihan nähtävyydestä lapsille.\nNarodni-kadulta löytyy Legomuseo, jonka yhteydessä on tietysti myös kauppa. Sisäänpääsy museoon perhelipulla oli noin 20 euroa, eli suhteellisen kallis museon tarjontaan nähden. Lapsille kuitenkin riitti tutkittavaa ja ihmeteltävää, ja leikkialueella pääsi rakentelemaankin. Legomuseosta löytyy muuten legoista rakennettu Kaarlensilta. Kuvia museosta meiltä ei löydy, sillä valokuvaamisesta olisi pitänyt maksaa vielä erikseen.\nKaupungin aukioilla on erilaisia katutaiteilijoita ja temppuilijoita, joita lapset seurasivat mielellään. Aukioilla on aika paljon vilinää, joten piti olla tarkkana, kun lapset yrittivät lähteä jahtamaan saippuakuplia. Vilkkaimmilla paikoilla kuljettiinkin käsi kädessä, ettemme eksyneet toisistamme.\nPrahassa on mukavasti puistoja ja viheralueita, joilla voi käydä vaikka piknikillä. Puistoissa oli lähes aina myös joitakin laitapuolen kulkijoita, jotka nukkuivat penkeillä tai nurmikolla. Joissakin paikoissa olikin jonkin verran roskia, mutta yleisilme oli siisti. Saipa tyttömme hankittua itselleen punkinkin heti ensimmäisenä päivänä.\nParas puistoalue löytyi hotellimme läheltä. Rajska Zahradan alueella oli pieni leikkipuisto ja sen yhteydessä kahvila. Kun kiipesimme ylöspäin, vastaan tuli ensin lampi, jossa oli kaloja ja kilpikonnia. Puisto jatkui pitkälle ja vaihtui Riegrovy Sadyksi. Löysimme isomman leilkkipuiston, jonka vieressä oli myös kahvila ja ravintola. Myös ainakin päärautatieaseman vierestä huomasin leikkipuiston, mutta siinä emme käyneet. Piknikalueeksi sopii myös Petrinin kukkula, josta on hienot näkymät kaupunkiin.\nPrahassa on myös eläintarha, mutta tällä kertaa jätimme sen väliin. Helteisiä kesäpäiviä varten saimme vinkin myös Podolin maauimalasta, mutta loppuviikolla sää oli niin epävakainen, että uintireissu jäi tekemättä. Eräänä iltapäivänä tosin olimme kuin uitetut, kun ukkoskuuro iski ja kadut lainehtivat.\nLapsista oli mukavaa niinkin yksinkertainen asia kuin valokuvaaminen. Annoimme lapsille välillä puhelimen tai järkkärikameran käteen, ja lapset saivat kuvailla kaupunkia omasta näkökulmastaan. Kameralle tallentui vähän erilaisia kuvia kuin meiltä aikuisilta.\nJäätelöauto tyttären kuvaamana\nPoika kameran takana\nShoppailijan kannattaa suunnata Vaclavin aukion ympäristöön ja Na Prikope -kadulle. Tältä alueelta löytyy kansainvälisten ketjujen liikkeitä ja kauppakeskuksia. Ostoskeskuksia löytyy muualtakin, esimerkiksi Namesti Republikylta, jossa sijaitsee iso Palladium-ostoskeskus. Jos lompakko on paksumpaa sorttia, voi korttia vingutella Parizská-kadun luksusliikkeissä.\nYritin bongailla sisustusliikkeitä, mutta niitä ei juuri tullut vastaan. Vanhankaupungin pikkukatuja en päässyt kovin tarkasti tutkailemaan, joten en tiedä, mitä aarteita sieltä jäi huomaamatta. Joitakin antiikkikauppoja löysin, mutta lasten kanssa ne oli parempi jättää käymättä.\nMieheni ostostaivas löytyi Na Prikopelta, josta pääsi suureen levykauppaan, jossa myytiin myös elokuva- ja tv-sarja-aiheista tavaraa ja vaatteita Star Warsista Game of Thronesiin. Kaupasta löytääkin kivoja tuliaisia monesta hintaluokasta sekä lapsille että aikuisille. Kaupan yksi nurkkaus oli pyhitetty Harley Davidson -tuotemerkille.\nPrahassa on tiheästi minimarketeja, joista voi ostaa juotavaa ja pientä syötävää, esimerkiksi keksejä, karkkeja ja hedelmiä. Isompia ruokakauppojakin löytyy ainakin keskustan ostosalueilta. Hotellimme läheisyydessä oli useampikin minimarket, joista oli hyvä täydentää vesivarastoja ja ostaa välipalaa.\nMatkamuistomyymälöitä on myös vähän joka nurkalla. Itsekin tuli ostettua pakollinen jääkaappimagneetti, mutta muuten noissa kaupoissa ei tullut juuri käytyä. Kun on nähnyt yhden, on nähnyt kaikki. Yhdellä turistikrääsäkojulla anoppi joutui huijatuksi, kun hän sai vaihtorahana Unkarin valuuttaa. Harmi, että asia huomattiin liian myöhään.\nPerinteisesti turistit suuntaavat Prahan linnan alueelle ja Kaarlensillalle. Mekin ehdimme hyvin kiertää nämä. Lähdimme liikenteeseen heti aamiaisen jälkeen, ja silloin turistimääräkin oli vielä maltillinen. Prahan linnan alueella voi kierrellä muuten vain katselemassa tai ostaa lipun, jolla pääsee tutkimaan kirkkoja ja palatseja tarkemmin sisäpuolelta. Linna-alueen merkittävin nähtävyys taisi olla Pyhän Vituksen katedraali, joka kieltämättä oli vaikuttava. Linnan pihalla oli mahdollista seurata vartijoiden seremonioita.\nKaarlensillalta voi ihailla Vltava-jokea ja siltaa koristavia patsaita. Seuraavalla kerralla voisi lähteä jokiristeilyllekin. Joella oli mahdollista vuokrata myös polkuveneitä.\nEräänä aamuna lähdimme tutkimaan Petrinin kukkulaa, josta on hienot näkymät kaupunkiin. Jäimme raitiovaunulla pysäkille Ujezd, jonka läheltä lähtee funikulaari, joka kuljettaa ratikkalipun hinnalla ylös kukkulalle. Onneksi olimme liikkeellä hyvissä ajoin, emmekä joutuneet odottamaan kovin kauaa kyytiin pääsyä. Matkalla kukkulalle on yksi välipysäkki, mutta kannattaa matkustaa ensin ihan ylös asti. Petrinin kukkulalla on mm. viheralueita, puutarhoja, observatorio, Eiffelin tornia muistuttava näkötorni ja peililabyrintti, josta riitti huvia lapsille. Laskeuduimme alas kukkulalta kävellen funikulaarin välipysäkille ja siitä jatkoimme matkaa taas funikulaarin kyydissä.\nPraha on täynnä vanhoja, kauniita rakennuksia, ja kaupungissa on edustettuna paljon erilaisia tyylisuuntia. Vanhastakaupungista kannattaa suunnata vähän kauemmaskin, esimerkiksi Josefovin vanhaan juutalaiskortteliin tai Vinohradyn alueelle. Hotellimme lähellä oleva erikoisuus oli futuristinen televisiotorni, jossa kiipeilee kasvottomia vauvoja.\nPäivämatka Kutna Horaan\nKutna Hora on pieni kaupunki noin 70 kilometrin päässä Prahasta. Kutna Horan keskiaikainen vanhakaupunki on Unescon maailmanperintökohde ja ehdottomasti tutustumisen arvoinen paikka, jos on Prahassa pidemmällä kuin viikonloppulomalla. Kutna Horaan pääsee Brnoon menevällä junalla Prahan päärautatieasemalta. Lipun saa ostettua rautatieaseman alakerrasta. Junia lähtee aamupäivisin kahden tunnin välein, ja itse hyppäsimme (juuri ja juuri ehdimme) klo 10.06 junaan.\nJos ostaa lipun Kutna Hora mestoon asti, pääsee samalla lipulla vaihtamaan junan paikallisjunaan Kutna Horan pääjuna-asemalta. Paikallisjuna lähtee melkein heti junan saavuttua Prahasta. Jos junalippu on vain Kutna Horan pääjuna-asemalle asti, kannattaa hypätä bussiin ja jäädä pois joko bussiasemalla tai ajella suoraan St. Barbaran katedraalille. Itse seikkailimme aika fiilispohjalta junilla ja busseilla, mutta ihan hyvinhän tuo sujui.\nTärkein nähtävyys Kutna Horassa on tuo mainitsemani St. Barbaran katedraali. Lipunmyyntitiskiltä oli mahdollista saada myös suomenkielinen opasteksti, jossa kerrottiin katedraalin historiasta ja eri osista. Kävelimme bussiasemalta vanhankaupungin keskustan läpi katedraalille ja ihailimme samalla kauniita taloja ja kapeita kujia. Hintataso oli Prahaan verrattuna vieläkin edullisempi, ja pikkukaupungissa oli omanlaisensa tunnelma.\nMatkustimme Kutna Horaan pääasiassa Sedlecin luukirkon takia. Luukirkko ei ole vanhassakaupungissa vaan sen ja juna-aseman välillä. Lähdimme bussipysäkiltä St. Barbaran katedraalin läheltä ja jäimme pois Sedlec Tabak -pysäkillä, josta oli lyhyt matka luukirkolle.\nKirkkoa (tai paremminkin kappelia) kutsutaan luukirkoksi, koska sen sisälle on tuotu esille sodissa ja ruttoepidemioissa kuolleiden ihmisten luita. Suomenkielisessä opaslappusessa kerrottiin kirkossa olevan noin 10 000 ihmisen luita. Kirkkoa ympäröi hautausmaa, johon on aikojen saatossa haudattu varsinkin rikkaiden sukujen edustajia, sillä maahan oli ripoteltu Golgatan multaa. Kirkko on rakennettu 1500-luvulla, ja luut on aseteltu kirkkoon 1800-luvulla. Paikka oli vaikuttava ja ainakin erilainen kuin mikään muu näkemäni kirkko. Pohdimme, mitä lapset tuumaavat paikasta, mutta heitä se ei pelottanut. Tyttö sanoi, että nyt on päiväkodissa kavereille kerrottavaa. Herkempiä lapsia en kirkkoon veisi.\nPäiväretkemme kesti kaikkiaan yhdeksän tuntia junamatkoineen, nähtävyyksineen ja ruokailuineen. Illalla emme muuta jaksaneetkaan kuin kävellä läheiseen ravintolaan syömään. :)\nMatkustusajankohta ei ollut meille paras mahdollinen, sillä Prahassa oli heinäkuussa hyvin kuumaa. Mieluummin lähtisin matkaan keväällä tai syksyllä, mutta miehen loma saneli tällä kertaa matka-ajankohdan.\nRahaa emme vaihtaneet lainkaan, vaan nostimme rahaa automaatilta. Jos haluaa vaihtaa rahaa, on rahanvaihtopisteitä todella tiheässä ja helposti saatavilla. Maksaminen onnistuu monessa paikassa pankki- tai luottokortillakin.\nPärjäsimme mukavasti englannin kielellä, mutta kannattaa varautua siihen, että paikalliset eivät puhu välttämättä kovin hyvää englantia. Saimme kuitenkin asiat aina selvitettyä. Palvelu oli hyvää ravintololoissa ja hotellissamme. Vaatekaupoissa ja minimarketeissa myyjiltä ei välttämättä hymyä irronnut, eikä asiakaspalvelu tuntunut olevan ykkösasia.\nEläkeläismatkaajamme käyttivät kuitenkin hotellin lähellä olevien hoitoloiden palveluja ihan hyvällä menestyksellä kielimuurista huolimatta. Hieronta ja käsi- ja jalkahoidot olivat edullisia, ja asiakkaatkin olivat oikein tyytyväisiä työn tulokseen.\nKiitos kaikille teille, jotka kerroitte matkavinkkejä blogissa, Facebookissa ja yksityisviesteillä. Praha näyttäytyi meille kauniina ja ystävällisenä kaupunkina, jossa oli hyvä päästä irtautumaan kotiympyröistä. Jälleen vahvistui se ajatus, että silloin tällöin kannattaa vaihtaa maisemaa. Nyt ollaan taas monta kokemusta rikkaampia.


Aaro Ollikainen Senior Partneriksi Claroon\nAaro Ollikainen Senior Partneriksi Claroon (Julkaistu: 03.01.2011)\nLehdistötiedote, julkaisuvapaa 3.1.2011 klo 9.00\nVTT Aaro Ollikainen (40) on kutsuttu vuoden 2011 alusta Claro Leaders Oy:n viidenneksi pääosakkaaksi. Ollikainen on työskennellyt aikaisemmin konsulttina ja osakkaana SEK-yhtiöryhmään kuuluvassa Perfecto Oy:ssä sekä Talent Partners Oy:ssä.\n”Claron menestysresepti vetosi minuun alusta lähtien. Sen kivijalka on johtamistyön yksinkertaistaminen monimutkaistuvassa maailmassa. Toinen lähtökohta on asiakkaiden pitkäjänteinen sparraaminen johtamisen perusasioiden kuntoon laittamisessa”, Ollikainen kertoo.\nClaron toimitusjohtaja Mia-Riitta Kivinen on työskennellyt Ollikaisen kanssa aikaisemmassa työpaikassaan Talent Partnersissa. ”Aaro sopii tyyppinä mainiosti meidän clarolaisten joukkoon. Hänellä on hyvät asiakaskontaktit ja laaja-alaista osaamista. Erityisesti odotan Aaron nivovan projektijohtamisen osaksi tuotepalettiamme.”\nElokuussa 2010 perustettu Claro Leaders Oy keskittyy johtamisen ja johtoryhmätyön kehittämiseen. Claro suuntaa palvelunsa niille yrityksille ja organisaatioille, jotka haluavat rakentaa hyvästä johtamisesta todellisen kilpailuedun. Claron hallituksen puheenjohtajana toimii Martti Tyynismaa ja toimitusjohtajana Mia-Riitta Kivinen.\nClaro Leaders Oy, toimitusjohtaja Mia-Riitta Kivinen, puh. 040 832 8523, mia-riitta.kivinen@claro.fi ja Senior Partner Aaro Ollikainen, puh. 040 775 1134, aaro.ollikainen@claro.fi


400 m², 20 vuodepaikkaa, Seinäjoki , Seinäjoki, Etelä-Pohjanmaa\nMökki-ID 9701. Louhikonmäentie 201, 60560, Halkosaari.\nVuokramökki 6 huonetta 400m² hinta alkaen 1 € euroa / viikko.\nVilla Harjunhovi on Seinäjoella, Varrasjärven rannalla sijaitseva tunnelmallinen hirsihuvila. Sen suuret sisätilat mahdollistavat monenlaiset tapahtumat kokouksista syntymäpäivä- sekä hääjuhliin tai vaikkapa viikonloppuun ystävien kesken!\nItse juhlasalimme on lähes 200m² ja sopii tunnelmallisena tilana jopa sadalle hengelle. Lisäksi käytössä on tilava keittiö suurtaloushellalla sekä pikatiskikoneella, jotka helpottavat juhlien järjestämistä. Meiltä löytyvät myös juhla-astiasto sadalle henkilölle sekä pöytäliinat.\nVillasta löytyy erinomaiset puitteet järjestää isoampiakin kokouksia ja juhlia. Salista löytyy 4k videotykki ja 180" valkokangas, karaokelaitteet, Playstation, biljardipöytä sekä kannettava tietokone. Käytössä ovat ilmaisen WiFin lisäksi myös Spotify, Netflix sekä karaokesovellus Singa.\nUlkona meillä on tilava puusauna ja palju, sekä kota grillailuun, jossa voitte rentoutua esimerkiksi kokouspäivän päätteeksi. Iso piha-alue ja oma ranta mahdollistavat monenlaiset ulkoaktiviteetit lentopallokentän lisäksi. Soutuvene on myös vapaassa käytössä.\nKysy lisää ja suunnitellaan teille unohtumaton päivä!\n0504086818 (arkisin 8.00-16.00)\nJos emme pääse vastaamaan puhelimeen niin jätäthän meille viestin\nHinnoitteluun vaikuttaa tilaisuuden koko, luonne ja ajankohta.\nArkipäivisin hyvin tilaa\n-1.3.7 vapaa (provinssi)\n- 9.-11.9 vapaa\n- 16.-18.9 vapaa\n- 24.-25.9 vapaa\nProvinssi 2022 vapaa.\nJoulu 2022 vapaa.\nUusivousi 2022 VARATTU Piilota »\nVietimme viikon Villa Harjunhovissa juniorijoukkueemme kanssa. Puitteet ovat upeat lomailuun luonnon helmassa täysin omassa rauhassa. Villa on avara ja valoisa kaikkine varusteluineen...\nVietimme viikon Villa Harjunhovissa juniorijoukkueemme kanssa. Puitteet ovat upeat lomailuun luonnon helmassa täysin omassa rauhassa. Villa on avara ja valoisa kaikkine varusteluineen ammattlkeittiöstä sisasaunaan ja moderniin elektroniikkaan. Puulla lämmitettävä iso ulkosauna, lämmin palju ja kota toivat kaivattua eksotiikkaa ulkomaalaiselle ryhmällemme, joka nautti silminnähden kokemuksestaan. Isot nurmi-, piha- ja ympäröivät metsäalueet houkuttivat lapset pelaamaan palloa ja metsäretkeilemään aamusta iltaan. Kiitos Harjunhovin väelle lämpimästä vastaanotosta.\nKirjoittanut Makka 06.05.2022\nOsta tästä tai Lähetä tekstiviesti Mox 9701 numeroon 16303 (4€/kpl) Lisätietoa nostoista\nEsimerkkiteksti: Hei! Haluaisin vuokrata mökin Villa Harjunhovi 25.05.2022 - 25.05.2022. Haluaisimme lisäksi liinavaatteet X henkilölle ja loppusiivouksen.\nVilla Harjunhovi, 400 m², 20 vuodepaikkaa\nalkaen 1 € / vkoSeinäjoki


20 Touko 2013, 09:33\nAihe: Ajatuksia herättävä sormus\nOho mites on mennyt tollainen topic ohi vaikka suht aktiivisesti oon foorumeita selannut, noh hyvä että iipe bongas. Näyttäis kyllä menevän vanhemmaksi kun osasi odottaa, saa nähä saanko kaverilta aamukahvit väärään kurkkuun kun soittelen :D Selvittelen vähän enemmän taustoja tosta ja palailen asiaa...\n19 Touko 2013, 23:46\nAjatuksia herättävä sormus\nKaverin aikanaan löytämiä rojuja tutkaillessa tälläinen pisti silmään ja anastin kuvattavaksi. Jotain puhdetyöharakanvarpaita vai jonkin sortin riimuja? Sormus ilmeisesti pronssia. http://s5.postimg.cc/m116z0k1f/srr.jpg http://s5.postimg.cc/nhcph5myb/srr2.jpg http://s5.postimg.cc/u934k0bxv/srr3.jpg\n13 Touko 2013, 21:51\nAihe: Mikä lie ?\nKoita puhaltaa siihen jos se ois jonkun koneen pilli\n13 Touko 2013, 09:20\nAihe: Mutta mitä purkissa on ollut?\nLainaus Maanapuolustus 3/2009 sivulta: "Lääkehoidossa käänteentekevät sulfat olivat tulleet laajaan teolliseen valmistukseen ennen toisen maailmansodan syttymistä. Nämä antibioottikautta edistäneet ihmelääkkeet, kemoterapeutit, olivat loppumaisillaan Suomesta, kun Englannista saatiin lahjoituksen t...\n12 Touko 2013, 22:36\nMutta mitä purkissa on ollut?\nSaimpas itekki kauden auki, omakotitalon pihalta tuusulasta lienee turha aarteita odotella mutta ainakin jotain selvitettävää löytyi. Sanooko purkin logot mitään kellekään? Ekana itsellä tuli mieleen filmipurkki, koko on melko sama ja vastaavia filmipurkkeja olen nähnytkin. Filmiä suorahkoa pohjaa v...\n20 Marras 2012, 19:58\nAihe: Ranta piippaus.\njokos on noissa parissa sormuksessa ilmotetut luokkakokoukset pidetty?\n08 Marras 2012, 00:20\nAihe: 2h 15min\niipe kirjoitti: elikkäs varmaan tuo "kukkanappi". Niitä on muutamaa varianttia ja on varmaan ollut se ainut THE nappi aikoinaan. Lienee se sanontakin nappikaupasta, liittyvä just tähän kukkamalliin..\nOnko kyseisen kuosin "huippuvuosista" mitään hajua?\n07 Marras 2012, 23:10\nonkos selvinnyt? Ekana tuli mieleen joku dummy-panos luomaan painetta patruunansyöttöön lippaassa\n07 Marras 2012, 23:01\nSamanlaisen napin löysin viikonloppuna mitä tossa ekassa kuvassa on ainaki 5kpl.varmaan suosittu malli..\n04 Marras 2012, 22:20\nNoniin nyt on saatu hienosti tuhottua propointerin virtanamiska ja uutta tarvisi. Onko kellään tietoa mistä sopivia löytäisi? Brittifoorumeilla joku mainosti sellasen löytäneen muttei kertonut mistä. http://www.ebay.ca/itm/40-Pcs-6-x-6mm-PCB-Tact-Tactile-Push-Button-Switch-Self-Lock-6-Pin-DIP-w-Cap-...\n04 Marras 2012, 20:34\nAihe: Lukon helalle ikää? (+pari nappia)\nLukon helalle ikää? (+pari nappia)\nOsaakos joku lukkotietäjä heittää arviota helan iästä? Mielenkiintoinen tuo avaimenreiän muoto (liekö kuva edes oikein päin?), voiko siitä päätellä mitään? http://s5.postimage.org/lnwu3dier/hela.jpg Laitetaan nyt vielä pari nappia, jos vaikka jollain on niille heittää takataskusta ikää. http://s5.po...\n28 Syys 2012, 11:03\nAihe: 5"x8" pikkukela puistotestissä + pinpointtaus tekn\njoni kirjoitti: Tännehän voisi joskus väsätä sellaisen tutoriaali osuuden jossa voisi olla kuvin ja videoin eri etsintätekniikoita yleisimmille etsimille ja muutakin olennaista tietoa?\n26 Syys 2012, 18:53\nAihe: Mikäs lasipullo?\nLuce kirjoitti: Ikään kuin tuossa olisi paikka josta se voidaan kiinnittää metalliseen pidikkeeseen, siis samanlaiseen mitä käytetään kemian labroissa. Mutta voin olla väärässä.\nMiksipäs ei myös vaikka nahkaselle? voi ripustaa vaikka vyölle roikkumaa\n17 Syys 2012, 19:55\nAihe: sadepäivän pelto huispaus\nMikäs tuo klöntti on?\nViikonloppuna löytyi samanlainen äyri ja samanlainen 10mk (ellei tuo sitten ole pennejä? ei tahdo kuvasta saada selvää)\n16 Syys 2012, 22:20\nAihe: Eka "oikea" löytöni\nmitäs nuo vanhat rahat muuten tykkää ultraäänipesurista? Sellainen suht tehokas voisi duunissa olla käytettävissä. Tehoa voi toki säätää..\n16 Syys 2012, 21:41\nRe: Eka "oikea" löytöni\nOnkos muuten tohon takapuolen puhdistukseen mitään vinkkejä? Annoin päivän verran lillua öljyssä ja hammasharjalla kevyesti hankasin mutta ei uskaltanut sen enempää kokeilla ilman valistuneiden neuvoja. Luulisi päivän liotuksen öljyssä normaali takapuoleen riittävän, en tosin ole koskaan kokeillut....\n16 Syys 2012, 14:58\nEka "oikea" löytöni\nTyttöystävän avustuksella meni viikonloppu piippaillessa suvun maatilalla, tila ollut käytössä 1600-luvulta, asutusta seudulla luultavasti aiemminkin. Tämä taisi olla ihan ekoja kaiveluja perjantaina, ja samalla eka merkittävä (ainakin omasta mielestä) löytö "urani" aikana :) 1ör 1739 http://s10.pos...\n03 Syys 2012, 16:13\nAihe: O: Pro-pointer tai vastaava\nO: Pro-pointer tai vastaava\nPinpointteri hakusessa. Garretti etusijalla kun tuntuu niin kovassa suosiossa olevan, eikä kai suotta? Muitakin kannattaa tarjota. Pk-seudulta löytyvä olisi helpoin..\n12 Elo 2012, 16:53\nJoo ei valitettavasti tärpännyt tunnin piippailuilla. Vika voi olla taidoissa tai sitten sormus vaan oli jossain missä sen ei odota olevan, mikä foorumin selailun perusteella on suht yleistä :wink: Mutta kai pkseudulta joku muukin etsijä löytyy? Korostan tosiaan että syy saattoi olla myös koneenkäyt...\n10 Elo 2012, 11:36\nAsustelen Helsingissä ja omaan pari viikkoa vanhan garretin. Eli melko noviisi olen ittekkin mutta kyllähän pikku etsintäharjoitus aina hyväksi olisi


Tahkovuori, Nilsiä 21.–23.8.2020 – Golfpassi\nTahkovuori, Nilsiä / Suomi\n"Viihdy & kisaile Tahkolla!"\n> Majoitus 2 yötä Break Sokos Hotel Tahkossa**** kahden hengen huoneessa\n> 2 x green fee: Tahko Old Course ja Tahko Lake+Forest Course sisältäen kilpailumaksun Golfpassin kisaviikonloppuun – 36 reikää best ball\nHINTA alk. 348 €\nTalvella Tahko kutsuu laskettelemaan ja hiihtämään. Kävelymatkan päässä hotellistamme sijaitsee välinevuokraamo, josta saat välineet kaikkeen urheiluun. Suosittelemme myös tutustumaan Tahkon monipuolisiin tapahtumiin.\nKesällä mm. kaksi golf-kenttää ja maastopyöräilyreitit tuovat päivääsi iloa. Lisäksi erilaisia ohjattuja aktiviteettaja on tarjolla ympäri vuoden. Tahko tarjoaa kattavat aktiviteetit myös golfin ohella jousiammunnasta mönkijäsafariin ja keilauksesta erilaisiin vesiaktiviteetteihin.\nMonipuoliset kylpylä- ja hyvinvointipalvelut ovat helposti ulottuvillasi.\nUlkoilumaastoja löytyy laajasti ja löytyypä Nilsiän aluelta useampi geokätkökin seikkailumielisille.\nTahkon vapaa-ajankeskus on vahva toimija Nilsiässä, mutta kylästä löytyy myös muutama kulttuurinähtävyys elämysmatkailun oheen. Aholansaaresta löydät Paavo Ruotsalaisen museoidun kotitilan, joka tarjoaa tunnelmia 1800-luvulta ja Nilsiän kotiseutukeskuksessa pääset tutustumaan alueen historiaan. Nilsiässä sijaitsee myös Pisan luonnonsuojelualue, joka on valtakunnallisesti arvokas geologinen kohde. Kesän kohokohta ovat kuitenkin erilaiset kesätorit ja -kahvilat, joissa nautit kesäpäivästä ja kiireettömästä menosta!\nBreak Sokos Hotel Tahko – Kaikkea paitsi tylsää!\nTahko Golf koostuu kahdesta kentästä, joista Golfpassin Kisaviikonloppuna pelataan molemmat.\nTahkon 18-väyläinen Old Course -golfkenttä harjoitusalueineen on kiistatta yksi Suomen kauneimpia ja pelaajaystävällisempiä golfkenttiä. Tahko Old Course on kuuluisa komeista rantaväylistään, joilta avautuvat upeat näkymät Syvärinjärvelle sekä laskettelurinteille. Golfkeskus soveltuu monipuolisuudessaan erinomaisesti myös vieraspelaajille, sillä kaikki lomailevan golfpelaajan tarvitsemat palvelut sijaitsevat kävelymatkan päässä kentältä.\nVuonna 2008 valmistunut 18-väyläinen Tahko New Course -golfkenttä muuttui kesästä 2019 alkaen kahdeksi 9-reikäiseksi kentäksi; Lakeksi ja Forestiksi. Nämä sijaitsevat Syvärinjärven läheisyydessä olevalla Golden Resort huvila-alueella, josta löytyvät kaikki golfarin kaipaamat palvelut laajasta harjoitusalueesta monipuolisiin klubipalveluihin.\nTahkon kentät poikkeavat pelattavuudeltaan selvästi toisistaan. Lake & Forest -kentän väylät kaartelevat alueelle rakennettujen vesistöjen ja vaihtelevan metsistön reunoilla. Kentän korkeuserot, vesistöt ja kapeammat väylät lisäävät peliin mielenkiintoa, joskin vaativat pelaajilta huomattavasti enemmän tarkkuutta kuin mitä on totuttu Vanhalla kentällä.\nGolfpassi toivottaa sinut tervetulleeksi viettämään mukavia hetkiä Tahkolla golfin ja hyvän seuran parissa!\nGolfpassi – parhaat kisaviikonloput!\nGreenfee harjoituskierrokselle perjantaina 21.8. + 50€ / Old Course, etukäteen varattuja tiiaikoja klo 14-15\nlisämaksu saunallisesta Superior-huoneesta + 60€ / huone / 2 vrk\nlisämaksu saunallisesta parvi-Superior -huoneesta + 100€ / huone / 2 vrk


Arafatin leski järkyttynyt myrkkylöydöstä | Yle Uutiset | yle.fi\n7.11.2013 klo 07.39päivitetty 7.11.2013 klo 13.01\nVuonna 2004 kuolleen palestiinalaisten presidentin Jasser Arafatin luista tehdyt myrkkylöydökset järkyttävät hänen leskeään Suha Arafatia. Tämä on vakuuttunut siitä, että Arafat kuoli rikoksen uhrina.\nSveitsiläiset tutkijat kertoivat keskiviikkona löytäneensä palestiinalaisten presidentin Jasser Arafatin luista suuria pitoisuuksia radioaktiivista poloniumia. Uutiskanava Al-Jazeeran mukaan poloniumia löytyi 18-kertaisen määrän normaaliin verrattuna. Arafatin kuolemaa on tutkittu Suha Arafatin ja tv-kanava al-Jazeeran aloitteesta.\nSuha Arafat kertoi Al-Jazeeralle, että hän on järkyttynyt ja surullinen löydöksistä.\n– Se on järkyttävä, järkyttävä rikos, jolla päästiin eroon suuresta johtajasta, Suha Arafat sanoi Al-Jazeeralle. Hän ei nimennyt Israelin rikoksen tekijänä, mutta epäili tekijäksi ydinasevaltiota.\n– En voi syyttää ketään, mutta kuinka monella valtiolla on ydinreaktori, joka voi tuottaa poloniumia?\nPalestiinalaisviranomaiset ovat pitkään syyttäneet Israelia Arafatin myrkyttämisestä. Israel on kiistänyt väitteet. Arafat kuoli sairaalassa Ranskassa, eikä hänelle tehty ruumiinavausta perheen pyynnöstä. Lääkärit eivät tuolloin kyenneet kertomaan Arafatin kuolinsyytä.\nSTUK: 18-kertainen määrä ei välttämättä tapa\nSäteilyturvakeskuksen johtajan Tarja K. Ikäheimosen mukaan nyt julkisuudessa olevista tutkimustuloksista ei voi vielä päätellä sitä, oliko Arafat myrkytetty vai ei.\n–18-kertainen ei sinänsä kertamääränä kuulosta hurjan isolta, mutta hyvin hankalaa pelkällä tällaisella tiedolla ottaa kantaa siihen, voisiko olla myrkytetty vai voisiko kuulua tällaiseen vaihteluväliin, Ikäheimonen sanoo.\nHänen mukaansa 18-kertainen määrä poloniumia normaaliin verrattuna ei välttämättä ole tappavaa.\nIkäheimonen huomauttaa, että ihmisen elintavat vaikuttavat paljon siihen, mikä on niin sanottu normaali määrä poloniumia. Hän kertoo ihmisten saavan poloniumia muun muassa ravinnosta ja tupakasta.\nSwiss study: Polonium found in Arafat’s bonesAl-Jazeera\nUlkomaatJasser ArafatpoloniumPalestiina (alue)Al-JazeerapuolimetallitLähi-itäSatelliittitelevisioverkotSveitsileskeys


Pakettiauton kuljettaja aiheutti useita kolareita Varsinais-Suomessa\nPakettiauto kaahasi Varsinais-Suomessa – tutkitaan tapon yrityksenä ja törkeänä liikenneturvallisuuden vaarantamisena\nSatakuntalaismies vangittiin 21. heinäkuuta todennäköisin syin tapon yrityksestä ja kahdeksasta törkeästä liikenneturvallisuuden vaarantamisesta.\nPoliisin tiedossa on kaikkiaan 19 vakavaan vaaraan altistunutta henkilöä, joista neljä on lapsia. AOP\n22.07.2020 klo 14:11\nMies ajoi pakettiautolla huomattavaa ylinopeutta muun muassa Rymättyläntiellä, ohittaen muita autoilijoita vastaantulijoista piittaamatta ja aiheuttaen useita kolareita. Lopulta hän törmäsi Naantalissa Armonlaaksontien ja Ruonan yhdystien risteyksessä rajusti vastaan tulleeseen kolmeen henkilöautoon, joissa oli yhteensä kahdeksan henkilöä.\nYksi henkilöistä loukkaantui vakavasti.\nEsitutkinta on alkuvaiheessa. Poliisi selvittää muun muassa miehen motiivia tekokokonaisuuteen.\nAsiasta tiedotetaan lisää, kun esitutkinta on edennyt.\nDiplomaattiauto ajoi poliisia pakoon vastaantulevien kaistaa Hämeenväylällä – tämä tapauksesta tiedetään nyt: ”Joskus näitä sattuu, varsinkin kun vieraassa paikassa ajaa”


Kaukolämpöhitsaaja, Walt Services Oy, Kaukolämpöhitsaaja Helsinkiin, Helsinki\nHaemme kasvavaan joukkoomme motivoitunutta ja ammattitaitoista KAUKOLÄMPÖIHITSAAJAA Helsingin alueelle. Työllistyt suoraan meille, Walt Servicelle. Olemme vastuullinen, joustava ja laadukas teollisuuden toimija. Toteutamme alihankintana teollisuuden putkistoasennuksia monipuoliselle asiakaskunnalle. Meille työntekijä on tärkein voimavaramme, josta pidämme huolta.\n-vähintään kahden kuukauden kokemusta kaukolämpöputkien hitsauksesta\n-vähintään vuoden työkokemusta teollisuusputkien hitsauksista\n-voimassa olevat putkihitsausluokat 141 & 111 mustalle raudalle\n-alan koulutuksen ja kurssit\n-kaikenlaisen hitsauskokemuksen ja -luokat\n-ymmärryksen kaukolämmityksestä ja -viilennyksistä\n-hyvän tietokoneen käyttötaidon.\n-mielenkiintoiset ja monipuoliset ja vaihtuvat työympäristöt\n-mukavat työkaverit ja laadukkaat työvälineet\nLöytyikö listasta jotain asioita, jotka voisivat näyttäytyä eduksesi. Milloin voisit aloittaa? Millaista korvausta sinun tulisi vähintään saada tehtyä työtä vastaan? Kerro ne meille ansioluettelon kera. Otsikoi hakemus "Kaukolämpöhitsaaja". Voit liittää mukaan myös vapaamuotoisen työhakemuksen.\nHaastattelemme hakijoita jo hakuaikana ja vapaat paikat täytetään heti oikeiden henkilöiden löydyttyä. Jätä hakemus osoitteeseen rekry@waltservices.com. Toimi nopeasti, sillä huomenna voi olla jo liian myöhäistä. Kannattanee siis lopettaa työpaikkailmoitusten selailu nyt vähäksi aikaa ja laittaa hakemusta tulille nyt heti seuraavaksi.\nLisätietoa voit kysyä rohkeasti numerosta +358 50 370 1215 arkisin kello 8-16 sekä osoitteesta info@waltservices.com. Jos emme kerkeä vastaamaan, soita mielellään uudelleen omatoimisesti. Sähköpostilla tulleisiin tiedusteluihin pyrimme vastaamaan mahdollisimman pian.\ntai aikaisemmin, jos mahdollista\nAmpeeritie 7-9, 14240 JANAKKALA, Finland\nLisätietoa voit kysyä rohkeasti numerosta +358 50 370 1215 arkisin kello 8-16 sekä osoitteesta info@waltservices.com. Jos emme kerkeä vastaamaan, soita mielellään uudelleen omatoimisesti. Sähköpostilla tulleisiin tiedusteluihin pyrimme vastaamaan mahdollisimman pian. Jätä hakemus osoitteeseen rekry@waltservices.com otsikolla: "Kaukolämpöhitsaaja".


Näin nukut yösi paremmin – 13 vinkkiä | Me Naiset\nUnohda lampaiden laskeminen. Asiantuntija kertoo, mitkä vinkit oikeasti auttavat.\n1. Tuuleta makuuhuone tai pidä ikkuna raollaan\nTutkimusten mukaan viileä ja raikas huoneilma auttaa nukahtamaan. Ihanteellinen lämpötila on noin 18–23 astetta. Uni tulee viileässä huoneessa lämpöisten vällyjen alla – ei toisinpäin. Nukahtaminen helpottuu, kun kehon lämpötila on matala.\n2. Pidä tyynyä hetki ulkona\nKehon lämpötila heijastelee aivojen lämpötilaa. Kun nukut pää viileällä tyynyllä, kehon lämpötila saattaa hieman laskea ja unentulo siten helpottua.\n3. Tee reipas kävelylenkki illalla, jotta saat kevyen hien pintaan\nKäy sen jälkeen viileässä suihkussa tai uimassa, niin nukahdat helpommin.\n4. Sukat jalkaan ja käsineet käteen\nPidä kehon ääriosat lämpiminä, sillä se auttaa pysymään unessa.\n5. Yömyssy apuun\nJos heräilet öisin kylmissäsi, puuvillapäähine estää lämpötilan haihtumista unen aikana. Pipo ei saisi kuitenkaan olla liian paksu, sillä se voi nostaa aivojen lämpötilaa. Myös lasillinen viiniä tai grogi voi tuudittaa uneen. Pieni määrä alkoholia aiheuttaa vähemmän muistihaittoja kuin unilääkkeet. Tämä ei tietenkään päde, jos on tapana juoda liikaa.\n6. Joogaa tai meditoi\nErilaiset rentoutumistekniikat vievät stressaavat ajatukset. Nettisurffailun tai tv:n katselun sijaan venyttele, keskity hengitykseesi tai kuuntele rentoutus-cd:tä ennen sänkyyn menoa.\n7. Kirjaa ylös\nKirjaa paperille päässäsi pyörivät seuraavan päivän työtehtävät tai muut huolet. Näin saat ne helpommin pois ajatuksistasi unta häiritsemästä.\n8. Syö voileipä iltapalaksi\nHiilihydraattipitoisen ilta-aterian on todettu nukuttavan.\n9. Älä treenaa myöhään\nAnna kehollesi noin 2–3 tuntia aikaa palautua ennen nukkumaanmenoa. Viileä suihku nopeuttaa kehon lämpötilan laskemista ja siten unen tuloa.\n10. Houkuttele nukkumatti porkkanalla\nTutkimusten mukaan kasvissyöjät nukkuvat vähemmän mutta paremmin kuin muut.\n11. Ota kylmä suihku saunan jälkeen\nNäin estät jälkihikoilun, joka vaikeuttaa nukahtamista.\n12. Kuinka hiljentää kuorsaus?\nTuuleta ja siivoa makuuhuoneen ilma raikkaaksi ja pölyttömäksi. Kuorsaustipoista ja muista vippaskonsteista ei ole hyötyä, mutta purentakojeista on. Ne kannattaa ottaa käyttöön esimerkiksi hammaslääkärin avustuksella. Lapsille ja nuorille apua on usein kitarisojen leikkauksesta.\nVanhemmilla tehokkain keino on painonhallinta, sillä ylimääräinen rasva kerääntyy myös ylähengitysteihin ja aiheuttaa kuorsausta. Jokainen ylimääräinen sentti vyötäröllä heikentää unenaikaista hengitystä. Jos miehen vyötärönympärys on yli 100 senttiä tai naisen yli 90 senttiä, jo viiden sentin kaventuminen voi lopettaa kuorsauksen.\n13. Petaa hyvät unet\nTyynyn laatuun kannattaa sijoittaa, koska se vaikuttaa eniten nukkumiseen. Kun tyyny on riittävän tukeva ja sopivan korkuinen, niskasi lepää rentona ja suorassa. Mitä tukevampi, sitä parempi.\nJoustinpatja tai yksilöllisesti tehty vaahtomuovipatja ovat yhtä hyviä. Tärkeintä on, ettei selkä pääse notkolle. Jos rahat ovat tiukilla, osta mieluummin halpa aluspatja ja satsaa laadukkaaseen ja paksuun petariin.\nPeite on hyvä, kun se on ilmava ja sopivan lämmin. Puuvilla päihittää keinokuidut, sillä se hengittää yhtä hyvin kuin puhdas silkki. Tärkeintä on, että vuodevaatteet tuntuvat hyviltä.


Kokousraportti Valtikan 6.-7.5. kokouksesta - Vasemmistonaiset\nKirjoitettu 11.5.2017 - yllapito & - 2017, Valtikan kokousraportit.\tMuokattu 20.09.2017.\nRaportti Valtikan 2/2017 kokouksesta\nVasemmistonaisten Valtikka kokoontui 6.-7.5. Helsingissä. Tämä on raportti kokouksen keskeisimmistä aiheista ja päätöksistä.\nKannanotto: Hallituksen peräännyttävä sote-ihmiskokeestaan\n”Selväksi on käynyt, että sukupuolten tasa-arvo ja naisten asema ei hallitusta kiinnosta”, Ruuth toteaa Vasemmistonaisten kannanotossa sote-uudistuksesta.\nVasemmiston naiset etenivät kuntavaaleissa\nValtikka kävi kokouksessaan läpi kuntavaalien vaalivoittoa ja analysoi naisten menestystä vaaleissa. Vasemmistoliiton 3203 vaaleihin asetetusta ehdokkaasta naisehdokkaiden osuus oli 39,8% (v. 2012 37,9%).\nValituista valtuutetuista 40,4% on naisia (v. 2012 35,8%), kun vastaavasti naisehdokkaat keräsivät huimat 46,1% kaikista puolueen saamista äänistä joka on edelleen suurempi kuin valituksi tulleiden naisten.\nVasemmistoliiton naisehdokkaat kampanjoivat aktiivisesti eri puolilla Suomea. Vasemmistonaiset tuki vaaleissa naisehdokkaita ja heidän yhteisiä tapahtumiaan, tarjosi esitteiden taittoapua, tuki tasa-arvo- ja naisnäkökulmaisten blogien näkyvyyttä Facebookissa sekä tuotti omat kuntavaaliteesit naisehdokkaiden vaalikampanjan taustatueksi.\nNaisten osuuden kasvusta huolimatta työ naisvaltuutettujen määrän lisäämiseksi jatkuu, sillä edelleen on alueellisia eroja.\nVasemmistonaiset tekevät kattavan raportin vaaleista ja niiden tuloksesta Valtikan kokouksen ja puolueen teettämän ehdokaskyselyn perusteella.\nVasemmistonaisten toiminnan kehittäminen\nValtikka keskusteli Vasemmistonaisten toiminnan kehittämisen aikatauluista ja etenemisestä. Syksyllä tehdään jäsenkysely sekä järjestetään alueellisia tapaamisia, joiden pohjalta on tavoitteena saada aikaan aluekohtaisia toimintamalleja.\nMaakuntavaalit ja presidentinvaalit\nKeskusteltiin maakuntien sukupuoleen ja tasa-arvoon liittyvistä teemoista ja käytiin läpi kampanjan aikataulua. Varsinaiset päätökset maakuntavaalikampanjoinnista tehdään syyskuun Valtikan kokouksessa 2.-3.9.2017.\nPresidentinvaaleissa Vasemmistoliitolla on oma ehdokas, europarlamentaarikkomme Merja Kyllönen, jonka kampanjassa Vasemmistonaiset on mukana.\nVasemmistonaiset järjestää yhteistyössä KSL Opintokeskuksen kanssa 28.10. valtakunnallisen feminaarin maakunnallisista ja presidentillisistä aiheista. Merkitsethän päivän jo kalenteriisi, tarkemmat ilmoittautumisohjeet ja ohjelma valmistuu vielä kevään aikana!\nVasemmistonaisten kansainvälinen toiminta ja ay-liikeyhteistyö\nKäytiin läpi Vasemmistonaisten ja sen yhteistyökumppaneiden kansainvälistä toimintaa ja sen painopisteitä tulevaisuudessa.\nKeskusteltiin Vasemmistonaisten ja ay-liikkeen välisestä yhteistyöstä. Pohdittiin mahdollisuutta järjestää ay-naisverkoston ja perusteilla olevan naisyrittäjäverkoston tapaamiset 28.10. Helsingissä järjestettävän feminaarin yhteydessä.\n– Vasemmistonaiset on mukana Maailma Kylässä –festivaaleilla yhdessä Helsingin Vasemmistoliiton ja Etelä-Suomen Vasemmistonuorten kanssa 27.-28.5. Helsingissä.\n– Vasemmistonaiset on mukana Helsinki Pride –kulkueessa 1.7.2017 ja puistojuhlassa.\nValtikka kouluttautui Canvan käyttöön\nVasemmistonaiset järjesti 7.5. yhteistyössä KSL Opintokeskuksen kanssa sosiaalisen median koulutuksen Valtikalle, jossa tavoitteena on lisätä alueellista osaamista vaikuttajaviestintään. Keskityimme kevään toisessa koulutuksessa tarkemmin Canvan käyttöön poliittisessa toiminnassa ja viestinnässä.\nLisää tietoa Valtikan kokouksista voit saada ottamalla yhteyttä vasemmistonaiset [at] vasemmisto [dot] fi.


15.10.2017 klo 23:51\nMauro Icardin hattutemppu toi Interille 3-2-voiton Derby della Madonninasta.\nInter voitti AC Milanin 3-2.\nMauro Icardi teki sinimustien kaikki kolme maalia.\nVoitto pitää Interin vielä mestaruustaistelussa mukana.\nMauri Icardi oli Milanon paikallispelin ehdoton sankari. EPA / AOP\nMauro Icardilla on takanaan erinomainen futisviikko. Tiistaina hän oli maajoukkueen mukana, kun Argentiina varmisti Ecuadorissa paikan Venäjän MM-kisoista. Hyökkääjä pääsi viimeiseksi vartiksi Quiton Atahualpa-stadionin nurmelle hakemaan ensimmäistä maajoukkuemaaliaan.\nSitä ei tullut, mutta kisapassi Venäjälle leimattiin myös Leo Messin hattutempulla.\nSen sijaan seurajoukkueessa Icardin tehoissa ei ole valittamista. Sunnuntain jälkeen argentiinalaiskärki on osunut nyt peräti yhdeksän kertaa kahdeksassa Serie A -ottelussa. Kolme viimeisintä täysosumaa takasivat Interille myös 3-2-voiton Milanon paikallispelistä.\nIcardi vei sinimustat johtoon 28. minuutilla, kun Antonio Candrevan kutsuva keskitys tavoitti kapteenin rankkarialueen sisällä. Hyökkääjä ei epäröinyt, vaan ohjasi pallon taitavasti Milan-verkkoon.\nOttelutapahtumiin nähden AC Milan sai ansaitun tasoituksen vajaan tunnin kohdalla. Suso löysi vedolleen tilaa ja lähetti kierteisen pallon tarkkaan takakulmaan Inter-vahti Samir Handanovicin ulottumattomiin.\nPunamustien ilo oli kuitenkin kovin lyhytaikainen, sillä jo seitsemän minuuttia myöhemmin Icardi iski toistamiseen. Tällä kertaa osuma oli vielä vaikeampi toteuttaa, koska Ivan Perisicin keskitys oli todella inhottavan korkuinen. Icardi keksi kuitenkin pienen karatevolleyn, jolla hän lähetti pallon toistamiseen Gianluigi Donnarumman selän taakse.\nNerazzurri-fanit saivat vielä kerran kylmää vettä niskaansa, kun Milan tuli toistamiseen rinnalle. 81. peliminuutti oli kellossa, kun Giacomo Bonaventura pakotti Handanovicin virheeseen. Slovenialaisvahti imuroi pallon kaatuessaan viivan väärälle puolelle, ja nosti omalla maalillaan Milanin jälleen tasoihin.\nPistejako olisi ollut herkkua Serie A:n kärjessä paahtavalle Napolille. Lopulta Inter ei kuitenkaan päästänyt sitä karkumatkalle. Varsinaisen peliajan viimeisellä minuutilla erotuomari näki Ricardo Rodríguezin virheen rangaistusalueella. Sveitsiläinen sai pienestä painiotteestaan myös varoituksen, mutta suurempi rangaistus oli pilkku, jonka Icardi viimeisteli vuorenvarmasti.\nPaikallisottelun voitto nosti Interin kahden pisteen päähän Napolista. AC Milanin mahdollisuudet scudettoon ovat käytännössä jo menneet. Se on sarjassa vasta kymmenentenä 12 pistettä kärjestä.


Rautavaaran kunnan vuoden 2014 tilinpäätöksen hyväksyminen ja allekirjoittaminen - PDF Ilmainen lataus\nDownload "Rautavaaran kunnan vuoden 2014 tilinpäätöksen hyväksyminen ja allekirjoittaminen"\n1 Kunnanhallitus Rautavaaran kunnan vuoden 2014 tilinpäätöksen hyväksyminen ja allekirjoittaminen Khall Kuntalain (365/1995) 68 :n mukaan kunnan tilikausi on kalenterivuosi. Kunnanhallituksen on laadittava tilikaudelta tilinpäätös tilikautta seuraavan vuoden maaliskuun loppuun mennessä ja annettava se tilintarkastajien tarkastettavaksi sekä tilintarkastuksen jälkeen saatettava se valtuuston käsiteltäväksi kesäkuun loppuun mennessä. Tilinpäätökseen kuuluvat tase, tuloslaskelma, rahoituslaskelma ja niiden liitteenä olevat tiedot sekä talousarvion toteutumisvertailu ja toimintakertomus. Tilinpäätöksen tulee antaa oikeat ja riittävät tiedot kunnan toiminnan tuloksesta ja taloudellisesta asemasta. Tätä varten tarpeelliset lisätiedot on ilmoitettava liitetiedoissa. Tilinpäätöksen allekirjoittavat kunnanhallituksen jäsenet sekä kunnanjohtaja tai pormestari. Kuntalain 68 a :n mukaan kunnan, joka tytäryhteisöineen muodostaa kuntakonsernin, tulee laatia ja sisällyttää tilinpäätökseensä konsernitilinpäätös. Konsernitilinpäätös tulee laatia samalta päivältä kuin kunnan tilinpäätös. Konsernitilinpäätös laaditaan konserniyhteisöjen taseiden ja tuloslaskelmien sekä niiden liitetietojen yhdistelmänä. Konsernitilinpäätökseen sisällytetään lisäksi konsernin rahoituslaskelma, jossa annetaan selvitys kuntakonsernin varojen hankinnasta ja niiden käytöstä tilikauden aikana. Kuntalain 69 :n mukaan toimintakertomuksessa on esitettävä selvitys valtuuston asettamien toiminnallisten ja taloudellisten tavoitteiden toteutumisesta kunnassa ja kuntakonsernissa. Toimintakertomuksessa on myös annettava tietoja sellaisista kunnan ja kuntakonsernin talouteen liittyvistä olennaisista asioista, joista ei ole tehtävä selkoa kunnan tai kuntakonsernin taseessa, tuloslaskelmassa tai rahoituslaskelmassa. Jos kunnan taseessa on kattamatonta alijäämää, toimintakertomuksessa on tehtävä selkoa talouden tasapainotuksen toteutumisesta tilikaudella sekä voimassa olevan taloussuunnitelman ja toimenpideohjelman riittävyydestä talouden tasapainottamiseksi. Kunnanhallituksen on toimintakertomuksessa tehtävä esitys tilikauden tuloksen käsittelystä. Rautavaaran kunnan tilikauden tulos osoittaa :n ylijäämää.\n2 Vuoden 2014 talousarvion vuosikatteen ja tuloksen osalta tilanne on seuraava: Vuosikate: Vuoden tulos: Alkuperäinen talousarvio Muutettu talousarvio Toteutuma Talousarvioon tehtiin vuoden aikana muutoksia, joiden syynä olivat mielenterveyskuntoutujien asumispalveluiden järjestäminen (Ilona Oy lopetti Rautaharjussa ) kunnan omana toimintana: määrärahamuutos tulosalueelle II/Perusturvatoimi. Lisäksi tehtiin euron määrärahamuutos erikoissairaanhoidon (KYS) tulosalueelle. Hallintopalvelujen tulosalueelle tehtiin euron määrärahamuutos työterveyshuoltoa varten. Teknisen toimen tulosalueella tehtiin :n ja :n määrärahamuutokset keskusarkiston kunnostusta (Joensuun maakunta-arkiston tarkastus ) ja virastotalon lukitusta varten Vuosikate ja tulos ovat merkittävästi parempia kuin muutettu talousarvio. Vuosikatetta ja vuoden tulosta paransivat erityisesti seuraavat: toimintatuottojen kertymä ylittyi toimintamenot alittuivat verotulojen kertymä ylittyi rahoitustoimen arvioitua parempi tulos Koska vuoden 2014 tulos on ylijäämäinen kumulatiivinen ylijäämä taseessa kasvaa :oon. Vuoden 2014 TP:ssä tilikauden tulos on ylijäämäinen Ylijäämä esitetään siirrettäväksi taseeseen oman pääoman (opo) tilikauden yli- ja/alijäämätilille. Kunnan talouden keskeisin ongelma on se, että useat menoerät jatkavat kasvuaan kunnan toimenpiteistä huolimatta. Tältä osin tilanne on hankalin erikoissairaanhoidon sekä eräiden sosiaalihuollon palveluiden osalta. Esimerkkinä voidaan todeta erikoissairaanhoidon, vanhuspalveluiden ja lastensuojelun kustannukset, joiden kasvua on mahdotonta ennakoida. Veli valtion toimenpiteistä puhumattakaan: tekeillä oleva valtionosuusuudistus ja valtionosuusleikkaukset.\n3 Kunnan kehitystä haittaava tekijä on asukasmäärän pieneneminen, joka suurimmalta osalta johtuu syntyvyyttä suuremmasta kuolleisuudesta. Käyttötalouden menojen hallinnassa jatketaan kunnan toimintatapojen uudelleen arviointia sekä tehdään päätöksiä rakenteellisista uudistuksista, joilla toiminnan sisäistä tehokkuutta ja tuottavuutta voidaan lisätä (uudet KVTES ja TES-sopimukset). RAUTAVAARA-SAVOTAssa tämän kunnanvaltuuston vuosina selkeä tavoite on kunnan talouden hallittu hoitaminen eli Tuloslaskelman vuosikatteen tulee olla sellaisella tasolla, että se riittää kattamaan vähintään lainojen lyhennykset ja suunnitelmakauden mukaiset (Sumu) poistot sekä järkevät uusinvestoinnit. Vuosi 2014 jää Suomen kunnissa muistiin suurena uudistusten valmisteluvuotena. Valmistelussa ovat olleet kuntalaki, toisen asteen ja lukion koulutus sekä rahoitus, valtionosuuden uudistus ja tukku muita. Yhteistä näille on ollut konkelo eli niistä ei ole tullut mittään. Mennyt vuosi oli epävarmuuden sävyttämä niin taloudellisesti kuin kunnallisten palveluiden rahoituksen suhteen: Rautavaara on yksi Suomen menettäjäkunnista (valtakunnan sijaluku 9), joiden valtionosuudet laskevat uudistusksessa huomattavasti: eli 370 /asukas. Leikkaus toteutetaan vv aikana: 50 /asukas/vuosi. Laskennallinen vaikutus kunnan tuloveroprosent- tiin 3,7%. Kunnan tuloveroprosentti on ollut vuodesta 2008 lähtien 20,0%. Nostimme sen alkaen 21,0%:iin. Tämä tuo lisätuloja :a. Tuloslaskelma ja sen tunnusluvut, Rahoituslaskelma ja Taseen tunnusluvut vv : TULOSLASKELMA (1000 TP 2013 TP 2014 ) Toimintatuotot Toimintakulut Toimintakate Verotulot Valtionosuudet Rahoitustuotot ja -kulut Vuosikate Poistot ja arvonalentumiset\n4 Tilikauden tulos Tilikauden ylijäämä (alijäämä) TULOSLASKELMAN TP 2013 TP 2014 TUNNUSLUVUT Toimintatuotot/Toimintaku 18,4 17,9 lut, % Vuosikate/poistot, % 142,2 167,9 Vuosikate, /asukas Asukasmäärä vuoden lopussa RAHOITUSLASKELMAN TP 2013 TP 2014 TUNNUSLUVUT Toiminnan ja investointien rahavirran kertymä 5 vuodelta, Investointien tulorahoitus, 70,8 62,9 % Lainanhoitokate 0,9 1,1 Kassan riittävyys, pv TASEEN TUNNUSLUVUT TP 2013 TP 2014 Omavaraisuusaste, % 63,0 57,0 Suhteellinen 47,3 59,8 velkaantuneisuus, % Kertynyt ylijäämä (1000 ) Kertynyt ylijäämä/asukas ( ) Lainakanta , Lainakanta , /asukas Lainasaamiset, Asukasmäärä Lisätietoja edellä mainituista asioista antaa kunnanjohtaja Unto Murto, puh ja sp: Esityslistan liite numerotta. - Rautavaaran kunnan tilinpäätös 2014 Kj:n ehdotus: Kunnanhallitus päättää:\n5 1. hyväksyä ja allekirjoittaa Rautavaaran kunnan vuoden 2014 tilinpäätöksen ja toimittaa sen tilintarkastajalle tarkastettavaksi (KuntaL 28); 2. saattaa tilinpäätöksen tarkastuslautakunnan käsittelyn jälkeen edelleen valtuustolle käsiteltäväksi; 3. oikeuttaa kunnanjohtajan ja kirjanpitäjän tekemään tilinpäätökseen 2014 mahdolliset tekniset tarkistukset ennen valtuustokäsittelyä. Kirjanpitolautakunnan kuntajaoston yleisohjeen kunnan ja kuntayhtymän Tilinpäätöksen ja toimintakertomuksen laatimisohjeen mukaisesti. 4. esittää valtuustolle, että tilikauden ylijäämä kirjataan oman pääoman (opo) tilikauden yli-ja/alijäämätilille. 5. esittää valtuustolle, että kunnan talouden hallittua hoitamista jatketaan suunnitelmallisesti RAUTAVAARA-SAVOTAn: Kuntastrategia 2030-agendan mukaisesti. Valtuuston vahva strateginen lähestymistapa on taitoa viedä asetetut taloustavoitteet maaliin. Se on kykyä katsoa tulevaisuuteen. Muutosten toimeenpanossa nyt esillä olleiden SoTe-uudistuksen tultua hylätyksi ja tulevan uuden kuntalain, tekeillä olevan sosiaali- ja terveydenhuollon järjestämislain (SoTe), valtionosuusjärjestelmän uudistamisen, valtion ja kuntien tehtävien arvioinnin ja valtionhallinnon kokonaisuudistuksen aikana kunnan kaikilta hallintokunnilta edellytetään uudistumista palvelutuotantorakenteiden ja eri toimintaprosessien sekä erityisesti ict- johtamisjärjestelmien osalta (kunnan luottamushenkilöt, viranhaltijat ja työntekijät). 6. esittää parhaimmat kiitokset Rautavaaran kunnan kaikille luottamushenkilöille, viranhaltijoille ja työntekijöille sekä kaikille kuntamme yhteistyökumppaneille vuodesta Yhteiset tavoitteet vievät kuntaa eteenpäin, jossa kaikkien on hyvä toimia. Päätös: Ehdotus hyväksyttiin keskustelun jälkeen yksimielisesti.


OmniaCasino — Uudetcasinot.com\nHome / OmniaCasino\nNettikasinoiden markkinat ovat alati muuttuva ja sen huomaa siitä missä tahdissa uusia kasinoita markkinoille tulee. Jälleen nimittäin nettikasinoiden harrastajia hemmotellaan, kun uusi kasino OmniaCasino avaa pian virtuaaliset ovensa pelaajille. Omnia on latinaa ja tarkoittaa kaikki tai kaikkea. Nimensä perusteella tältä uutuus kasinolta on siis varmasti odotettavissa vaikka ja mitä!\nOmniaCasinon pelit ja muu tarjonta\nSaadakseen jalkaansa suurien nettikasino markkoiden oven väliin, pitää uuden tulokkaan panostaa pelitarjontaansa erottuakseen edukseen. OmniaCasino on epäilemättä lanseeraamassa nettikasinoa, jolla on laaja ja samalla laadukas pelivalikoima taatakseen pelaajille vaihtoehtojen maailman. Parhaimmat ja tunnetuimmat pelintarjoajat on valittu mukaan ja heiltä vain parhaimmat pelit. Tulemme aivan varmasti näkemään kuumimmat hedelmäpeli uutuudet ja kaiken kansansuosiossa olevat tutut ja suositut kolikkopelit. Odotamme näkevämme näiden lisäksi laajan valikoiman pöytäpelejä sekä toivottavasti OmniaCasino on ottanut valikoimiinsa myös live-kasinon hieman ehtaa kasinotunnelmaa tuomaan. Olemme joka tapauksessa vakuuttuneita siitä, että tältä uutuus kasinolta löytää jokainen pelaaja aivan varmasti uuden suosikkipelin ongelmitta kattavasta valikoimasta. OmniaCasinolla tulee olemaan vain nykyaikaisia pelejä, jotka tietokone pelaamisen lisäksi soveltuvat myös mobiilikasinolla pelaamiseen.\nOmniaCasinolla tulee olemaan maksuvaihtoehtoina tutut ja turvalliset perinteiset maksutavat tallettamiseen ja kotiuttamiseen. Tältä kasinolta löytyy turvattu, nopea sekä helppo rahansiirto pankkitililtä pelitilillesi ja toisinkin päin. Käytetyimmät ja suosituimmat maksunvälittäjät ovat MasterCard, Visa, Paysafecard, pankkisiirto, nettilompakot Skrill sekä Neteller ja Trustly. Kokemuksemme mukaan nettilompakoita käyttämällä saa sekä tallettaessa että kotiuttaessa nopeinta rahansiirtoa. OmniaCasinon tarjoamilla maksutavoilla voit huoletta hoitaa pelitilisi raha-asioita, mukaan on valittu vain hyväksi ja turvalliseksi todennettuja maksuvaihtoehtoja.\nAsiakaspalvelun helmiä OmniaCasinolla\nVahvistettua tietoa OmniaCasinon asiakaspalvelun aukiolosta tai palvelukielistä ei vielä ole, mutta se on varmaa, että jokaisella nykyaikaisella nettikasinolla reaaliaikaista asiakaspalvelua on kyllä tapana tarjota. Nopea live-chatin tai sähköpostin välityksellä saatava apu tai vastaukset kysymyksiin ovat yksi edellytyksistä sille, että pelaajat viihtyvät sivulla. Uuden nettikasinon on hyvä panostaa tiettyihin seikkoihin, mikäli jalansijaa markkinoilta haluaa ja jos asiakaspalvelu koetaan hyväksi, nopeaksi sekä ystävälliseksi on se iso plussa. Tästä johtuen OmniaCasino on aivan varmasti panostanut asiakaspalvelunsa tasoon ja laatuun sekä tarjoaa sitä mahdollisimman laajasti kaikille pelaajille. Onnistunut ja toimiva asiakaspalvelu omat omiaan takaamaan nautittavaa pelikokemusta kasinolla kuin kasinolla.\nOmniaCasinon tarjoamat kylkiäiset\nUusi nettikasino lanseerataan yleensä näyttävällä tavalla kera huimien tervetulotarjouksien ja kampanjoiden. OmniaCasino ei tästä varmastikaan tule poikkeus olemaan. Odotamme innolla millaisia herkkuja tämä nettikasino on pelaajille keksinyt heti alusta lähtien. Kasinot panostavat nykyään erittäin hyvin myös jatkuviin kampanjoihin tai hetkittäisiin tarjouksiin antamalla esimerkiksi huimia talletusbonuksia boostaamaan pelaajan pelikassaa sekä piristämään pelikokemusta. OmniaCasinolta on siis odotettavissa jännittävän mielenkiintoisia tarjouksia sekä kampanjoita. Koskien kaikkia tarjouksia sekä kampanjoita, on hyvä huomioida voimassaolevat säännöt sekä ehdot. Ajantasaiset sellaiset löydät aina OmniaCasinon sivustolta ja ne on hyvä tarkistaa ennen osallistumista. Osallistumalla aina hyväksyy nämä ehdot ja on kannattavaa tarkistaa mihin sitoutuu sekä mitä sitä oikein pitääkään tehdä, jotta on sitten kyseiseen tarjoukseen oikeutettu ja saa mahdollisen palkinnon eikä tule pettymyksiä.\nMobiilikasino versio OmniaCasinosta\nUusien nettikasinoiden mobiiliversioilta odotamme aina samaa laadukkuutta kuin varsinaiseltakin sivustolta. Vaikka joitakin eroja saattaa löytyä tietokoneversion ja mobiililaitteen version välillä, olemme vakuuttuneita, että jokainen uusi markkinoille pyrkivä kasino panostaa alusta lähtien toimivan mobiilikasinon luomiseen. Nykyaikana pelaajat ovat niin paljon muuallakin kuin vain pöytäkoneen ääressä, joten on tärkeää luoda mahdollisuus myös liikkuvien pelaajien onnistuneeseen pelikokemukseen. Näin pelaaja voi varmistua siitä, että puhelimella tai tabletillakin pelatessa kaikki toimii kuten pitääkin ja pelaaminen on edelleenkin hauskaa.\nOmniaCasino asian ytimessä\nOlemme vuorenvarmoja, että OmniaCasinolta jokainen pelaaja saa kaikkea mitä nettikasinolta voi toivoa ja vähän enemmänkin. OmniaCasino löytää kyllä tiensä pelaajan kuin pelaajankin sydämeen ja ties vaikka tästä uutuudesta tulee sinunkin lempikasinosi. Suosittelemme OmniaCasinoa kaikille, jotka etsivät uudenlaista kokemusta nettikasinoiden jännittävässä maailmassa ja toivomme, että OmniaCasino tarjoaa toivotun nykyaikaisen, positiivisen sekä miellyttävän pelikokemuksen ihan jokaiselle.


Omalta pihalta kukkakimppuainekset | Meillä kotona\nMoni kasvattaa nyt kukkia erityisesti kimppuja varten. Eikä ihme: miten ihana ajatus onkaan poimia kasvit kesäiseen asetelmaan omasta kukkapenkistä. Kokosimme värikkään paketin leikkojen kasvatuksesta haaveilevalle, poimi ideat ja vinkit!\nLeikkokukkien kasvattaminen itse on maailmalla trendikästä. Myös Meillä kotonan puutarhakyselystä kävi ilmi, että yllättävän moni – 23 prosenttia kyselyyn vastanneista – kasvattaa kukkia nimenomaan leikkokukiksi.\nLeikkokukkia voi kasvattaa pienelläkin pihalla tai vaikka parvekkeella ruukuissa. Kokosimme vinkit sinulle, joka haaveilet omasta leikkoviljelmästä.\nMikä unelma! Anna Niittynen viljelee leikkokukkia lapsuudenpellollaan. Lue koko juttu leikkoja kasvattavasta Annasta täältä.\nLeikkokukkia viljelevän Anna Niittysen vinkit leikkojen kasvatukseen:\n1. Aloita varmoista kasvateista\nValitse ensimmäisellä kerralla viljelyvarmoja kasvatettavia, kuten tsinnioita, kosmoskukkia, hajuherneitä, auringonkukkia, kehäkukkia, tulppaaneja ja narsisseja. Siemeniä on helposti saatavana ruokakaupoista tai puutarhaliikkeistä, mutta myös verkkokauppojen laajoihin valikoimiin on innostavaa tutustua.\n2. Satsaa taimikasvatukseen\nPanostus taimikasvatukseen kannattaa. Vahvat taimet lähtevät kasvupaikallaan varmemmin kasvuun, ja kukinta alkaa mahdollisimman aikaisin. Kukinta-ajan pidentämiseksi kannattaa tehdä useita, peräkkäisiä kylvöjä. Istuta taimet mieluiten multavaan maahan ja suojaa herkät taimet harsolla alkukesän hallaöiden varalta. Tiheä istutusväli vähentää tukemisen tarvetta ja biokalvo kitkemistä.\n3. Takaa muhkea kukinta\nKukat kaipaavat lannoitusta jaksaakseen kukkia runsaasti. Palanut komposti on ravinteikasta ja hyvää maanparannusainetta. Taimien versojen päiden latvominen kasvun alkuvaiheessa edistää haaroittumista, ja se sopii esimerkiksi tsinnioille, astereille, daalioille ja kosmoskukille. Se ei kuitenkaan sovi yksivartisille lajeille. Poista ahkerasti lakastuneita kukkia.\n4. Varmista kukoistus maljakossa\nKorjaa satoa mieluiten illalla tai aikaisin aamulla, jolloin kasvien nestejännitys on korkeimmillaan. Leikkaa mahdollisimman pitkiä varsia, jolloin kukat ovat monikäyttöisiä. Poista varsista alimmaiset lehdet ja laita ne välittömästi veteen. Tue nuupahtaneita tai painavia, isokukkaisia kukkia kääräisemällä ohut paperi niiden ympärille. Kun laitat kukat maljakkoon, leikkaa tuore imupinta terävällä veitsellä tai leikkureilla.\nRakastu värikkäisiin leikkokukkiin\nAnu Jokela on omistanut viljelypalstansa daalioille ja muille värikkäille leikkokukille. Hän suosittelee istuttamaan yksivuotiset leikkokukat aurinkoiseen, tuulelta suojaiseen paikkaan. "Tee kukkapenkkien ympärille käytävät ja pinnoita ne terävällä soralla tai hiekalla. Se auttaa etanoiden torjumisessa."\nAnun upeaan viljelypalstaan pääset tutustumaan täällä.\n10 oivaa leikkokukkaa – kokeile näitä!\nAnu Jokelan kimpussa ylimpänä on koristedaalia ’Orange Duet’, keskellä lautasdaalia ’Cafe au Lait’, alhaalla tähtidaalia ’Honka Fragile’ ja koristeporkkana ’Purple Kisses Mix’.\n’Duet’-koristedaalia ja monta muuta ihanuutta löydät jutusta, jossa esittelemme 7 kaunista daalialajiketta.\nDaaliat ilahduttavat loistollaan heinäkuusta eteenpäin. Ne kukittavat puutarhaa pitkään ja runsaasti. Daalian hoito- ja kasvatusohjeet löydät tästä jutusta.\nDaalialla on kaunis kukka, mehevä ja moninainen.\nVastaaja Meillä kotonan puutarhakyselyssä\nAuringonkukistakin löytyy monia lajikkeita. Tämä hauska keltainen pallero on 'Teddy Bear'.\nAuringonkukka on suosittu kesäkukka, joka kukkii elo-syyskuussa näyttävin keltaisin kukinnoin. Auringonkukan kylvö ja kasvatus on vaivatonta – kurkkaa ohjeet täältä!\nAnna Niittynen kasvattaa myös tsinnioita. Niiden väriskaala vaihtelee Annan kukkapellolla paahteisen oranssista pinkkiin ja himmeään roosaan.\nTsinnia eli oppineittenkukka on komea kesäkukka. Jäykkävartinen tsinnia on kestävä leikkokukka. Värikirjo on eri punaisen sävyistä vaaleanpunaiseen, oranssiin, liilaan, keltaiseen tai valkoiseen.\nSuklaakosmoksen herkullinen sävy tuo hienoa vastapainoa vaaleammille kukille.\nKosmoskukka 'Sweet Kisses".\nNostalginen ja kaunis tuosuherne tunnetaan myös hajuherneenä. Voimakkaasti tuoksuvat kukat ovat väriltään vaaleanpunaisia, sinisen-, punaisen-, violetin- ja valkoisen erisävyisiä tai kaksivärisiä.\nTuoksuherne on upea ja herkkä kasvi. Sen tuoksu vie takaisin lapsuuteen ja mummolaan.\nKehäkukka on suosittu kesäkukka, jonka kasvattamisen voi aloittaa kokematonkin viherpeukalo. Kehäkukkaa kasvatetaan useimmiten kasvimaalla hyötykasvien seassa, mutta kasvia voi mainiosti kylvää myös tavalliseen kukkapenkkiin. Lisäksi kehäkukkaa viihtyy hyvin ruukkukasvina parvekkeella tai terassilla. Katso tästä jutusta ohjeet kehäkukan kylvöön ja kasvatukseen.\nHelppo kasvattaa, hyvä leikkokukka. Kehäkukan väri tuo iloa.\nTulppaanilajikkeissa todella riittää varaa valita, sillä lajikkeita on yli 5000. Kokeile vaikkapa tässä jutussa esiteltyjä tulppaanikaunokaisia. Tulppaanit ovat sipulikukkia, jotka istutetaan syksyllä. Kurkkaa ohjeet tulppaanien istutukseen tästä jutusta.\nSyysasteri on yksi suosituimmista astereista. Kukkien väri vaihtelee lajikkeesta riippuen liilan ja vaaleanpunaisen sävyistä aina valkoiseen.\nYleensä asterit viihtyvät parhaiten aurinkoisella tai valoisalla kasvupaikalla. Tutustu asterilajikkeisiin ja opi hoitoniksit, joiden avulla voit nauttia upeasta kukinnasta mahdollisimman pitkään. Jutun astereista löydät täältä.\nPäivänkakkarat ovat suosittuja ja helppohoitoisia perennoja. Aurinkoisilla paikoilla kasvaessaan ne kukkivat kesäkuusta elokuuhun ja houkuttelevat puutarhaan perhosia ja mehiläisiä. Kurkkaa tästä jutusta vinkit päivänkakkaroiden kasvatukseen ja hoitoon sekä tutustu kauneimpiin lajikkeisiin.\nRaikas ruiskaunokki on perinteinen kukkakimppujen kasvi. Sinisen lisäksi siitä löytyy laaja kirjo muita värejä: vaaleanpunaisia, valkoisia, purppuranpunaisia ja jopa lähes mustakukkaisia lajikkeita.\nSyvän sininen sävy ja ihanan muotoinen kukka. Ruiskaunokki on pitänyt ykkössijaa pienestä pitäen.\nMonen mielestä kesämalvikki on leikkokukkien kuningatar! Valtavat, teevadin kokoiset kukat ovat kimpuissa näyttäviä.\nKukapa ei rakastaisi unikoita. Niissä löytyy valtava kirjo muodoissa ja väreissä. Voit valita muhkeaa pionin kukkaa muistuttavan kerrannaisen lajikkeen tai yksinkertaisia kukkia, joissa on upeat värit. Tällä hetkellä trendikkäin unikko on siperianunikko, joka on oikeastaan kaksivuotinen kasvi. Lue ohjeet unikon kasvatukseen täältä.\nUnikko on yhtä aikaa vahva ja herkkä. Kukan nuput ja siemenkodat ovat myös erityiset ja kiehtovat.\nKaksivuotinen koristeporkkana ’Dara’ sopii monien leikkokukkien kaveriksi. Leikkokukkia viljelevä Anna Niittynen muistuttaa, että se kannattaa esikasvattaa tai kylvää varhain, jos sen haluaa kukkivan samana vuonna.\nLeikkokukkien kasvatuksessa mahdollisuuksia on valtavasti. Kokeile myös esimerkiksi koristeporkkanaa, koristetupakkaa, kesäleimua, kirjosalviaa, leijonankitaa ja kesäpäivänhattua!\nPoimi ideat rennon moderneihin kukka-asetelmiin\nValokuvaaja, taiteilija Kreetta Järvenpäälle kukka-asetelmat ovat kuin palapelejä, joissa on lupa nauttia väreistä. Hänen asetelmissaan loistavat niin puutarhan kuin ojanpenkankin kasvatit. Katso täältä kuvat Kreetan sommittelemista, rennon moderneista kimpuista.\nNäin leikkokukat kestävät maljakossa paremmin\nKerää kukat varhain aamulla. Silloin kasvien nestejännitys on parhaimmillaan.\nTäytä maljakko viileällä vedellä.\nVedä kasvin varteen vino imupinta. Näin kasvi saa kunnolla vettä. Käytä terävää veistä!\nKun laitat kukat veteen, poista veden alle jäävät lehdet kokonaan.


Vinttikamarissa: Kohta se alkaa!\nNimittäin Game Of Thrones paukahtaa televisiosta huomenna joskus illalla. Tai netistä, Areena väittää näyttävänsä jakso, mikä on hienoa. Osa on varmaankin jo sarjan katsonut silloin, kun se tuli miltälie jukujuku-maksulliselta kanavalta, mutta minä olen joutunut odottelemaan kärsivällisesti. Yöpyödän vieressä (koska se ei mahdu yöpöydälle) makaa Kuninkaiden koitos, mutta ei siitä vielä sen enempää.\nOdottaako joku muu tätä yhtä kovasti kuin minä? Ja ne jotka ovat nähneet: kannattaako odottaa?\nMinä minä minä! Tätä on kehuttu niin paljon. Ja minä en edes ole mikään tv-ihminen.\nKuninkaiden koitos odottaa lukuvuoroaan...\n11. tammikuuta 2012 klo 19.47\nEn ole erityisesti odottanut tätä, mutta aion kyllä katsoa ensimmäiset jaksot. Ihan kiinnostavalta vaikuttaa. :)\n11. tammikuuta 2012 klo 20.11\nMorre: Minäkään en ole tv-ihminen, mutta joskus pitää näköjään tinkiä periaatteista ;)\nSatakieli: Jee, minun täytyy tulla sitten utelemaan mitä tykkäsit. Oletko lukenut kirjaa?\n11. tammikuuta 2012 klo 20.20\nKannattaa odottaa ja katsoa :) Minäkin katson, vaikka olen nähnyt sarjan jo useaan kertaan.\n11. tammikuuta 2012 klo 20.57\nOlen katsonut ja tykkäsin kyllä :) Haluaisin kyllä lukea ne kirjatkin, koska ihan varmasti telkkariin asti on päässyt vain murto-osa sisällöstä. (Kirjat lukenut ystävä osasi kertoa, että sarja noudattaa kiitettävästi kirjojen sisältöä, mitä pidän erittäin hyvänä asiana.)\nMinä, minä, minä! On ollut pitkään ajatuksena katsoa netistä, mutta sitten kuulin, että yle ottaa ohjelmistoon, niin päätin odottaa suomalaisia tekstityksiä. Muutamat kaverit, jotka ovat katsoneet, ovat pitäneet kovasti :)\n(Miksi HBO ei voi laajentaa Suomeen? Siinä olisi kaapelikanava, josta olisin valmis maksamaan!)\n11. tammikuuta 2012 klo 21.03\nMinna Kristiina kirjoitti...\nKatsottu on ja kannattaa katsoa! Pidin kovasti, hidas alku, mutta toisaalta on vain hyvä, että henkilöille annetaan aikaa kertoa itsestään. Starkit ja Lannisterit rokkaavat! En malttaisi odottaa kevään kakkoskauden jaksoja...\n11. tammikuuta 2012 klo 21.09\nMinä myös odotan innolla! Jokusen palan olen nähnyt, mutta nyt katsomme ja tallennamme koko paketin =)i\nKatsoin mieheni kanssa kaikki jaksot kahden päivän sisällä. Mahtava sarja meidän molempien mielestä (mikä on harvinaista, koska minä ylensä katson Downton abbeyta yms). Minulla ei vielä ole ollut energiaa lukea kirjoja, koska sarja ollut niin mahtava. Toisen tuotantokauden odotus on kiduttavaa!\n11. tammikuuta 2012 klo 23.39\nMinäkin odotan sarjaa ihan hurjasti! Ja kirjatkin haluaisin lukea, mutta vielä en ole rohjennut ryhtyä siihen urakkaan. :)\nMahtavaa että tämä tulee vihdoin Ylellekin! <3\n12. tammikuuta 2012 klo 0.14\nHyvä oli ensimmäinen kausi, toinenkin niin kovin lähellä :)\nTäytyy sanoa, että verenhimoisena ihmisenä odotan enemmän Spartacuksen toista kautta, vaikka minikausi ensimmäisen jälkeen olikin vasta äsken :)\n12. tammikuuta 2012 klo 8.22\nIhan loistava sarja! Sen innoittamana ostin omaksi kirjasarjan neljä ensimmäistä osaa ja varmaan tuo ensimmäinen kausi ilmestyy myös jossain vaiheessa DVD-hyllyyn. :)\n12. tammikuuta 2012 klo 8.44\nMinäkin odotan tätä erittäin innoissani, sen verran kovaa on hype sarjan ympärillä ollut. : )\n12. tammikuuta 2012 klo 18.42\nMeinasimme alkaa katsomaan tätä - kirjasarja on yksi mieheni suosikeista - mutta päätimme jäädä odottamaan dvd-boksia. Kärsivällisyys ei riitä sarjan katseluun kerta viikkoon, joten dvd-boksi kun kauppoihin kirmahtaa, niin tuijotamme sarjan mukavasti putkeen. Eli odotukset ovat mukavan kovat:)\nOoh! Se oli ihana! Haluaisin kyllä minäkin sen boxin, niin voisi katsoa useamman jakson kerralla. Ilmeisesti se on saatavilla vasta joskus maaliskuussa... Odottavan aika on pitkä!\nHarvinaista, että tämä toimii niin hyvin sekä kirjana että tv-sarjana. Mielestäni hahmot oli valittu loistavasti ja plussaa myös siitä, etteivät hahmot olleet liian kumisia ja "täydellisiä" Hollywood -tyyliin. Ihan ihmisiä vaan, kuten kirjassakin.\n13. tammikuuta 2012 klo 23.31\nHienoa, että tykkäsit! Kyllä se tosiaan yhä sykähdyttää, katsoi kuinka monta kertaa tahansa! Ja vihdoin Koura oli telkkarissakin Koura. Canal+ väänsi osan tekstitystä oman maun mukaan. YLE on ottanut Satu H:n käännökset termistössä huomioon.\n14. tammikuuta 2012 klo 2.58


Resepti: Pho bo - Maailman Kuvalehti\nResepti: Pho bo\nLiha-nuudelikeitto Pho Bo on Vietnamin kansallisruoka. Hyvän perusliemen tekeminen vie aikaa, mutta kätevän pikaruoan siitä saa, kun perusliemen valmistaa hyvissä ajoin ennakkoon ja lisää loput raaka-aineet keittoa lämmitettäessä.\nNaudanluita ja häränhäntää (tai lihaliemikuutioita), iso keltasipuli, inkivääriä, tähtianista, kanelitanko, rouhittua mustapippuria, kalakastiketta, viinietikkaa, noin 300 grammaa mureaa naudanlihaa, kevätsipulia, minttua, korianteria, thaibasilikaa, tuoretta chiliä, limettiä, pari isoa kourallista pavunituja sekä 700 grammaa riisinuudeleita.\nKeitä liemi, johon tulee 2,5 litraa vettä, 1 kilo naudanluita ja 1 kilo häränhäntää. Anna kiehua 3-4 tuntia. Kuori vaahto huolellisesti. Vaihtoehtoisesti liemen voi tehdä kanan- tai lihaliemikuutioista.\nPilko iso sipuli ja noin parin sentin inkivääripala. Paista kevyesti. Lisää liemeen paistettu sipuli ja inkivääri, 3-4 tähtianista, kanelitanko, hyppysellinen rouhittua mustaapippuria, 2-3 ruokalusikallista kalakastiketta ja ruokalusikallinen viinietikkaa. Anna liemen porista noin 15 minuuttia. Tarkista maku ja lisää tarpeen vaatiessa vielä kalakastiketta. Poista tähtianikset ja kanelitanko. Lisää ohueksi leikattuja naudanlihasuikaleita.\nKeitä riisinuudelit toisessa kattilassa siten, että ne ovat kypsiä suurinpiirtein silloin kun lisäät lihasuikaleet keittoliemeen.\nNosta lautaselle nuudeleita ja lisää keittoliemi. Koristele kourallisella kevätsipulia ja tuoreita yrttejä. Tarjoa eri kulhoista pavunituja, limettilohkoja ja ohuiksi renkaiksi leikattua punaista chiliä.\nIlmestynyt Kumppanissa 1/2004\nThaimaalaistaustainen Nittiya Kosa tekee taidetta kaivertamalla hedelmiä ja juureksia.


Kuluta kuin mummosi | Sugar Universe\n17.12.2018 \_\_ Mia Frilander\ninspiraatio | Sugar suosittelee | vastuullisuus | Zero Waste\nKokeilin kerran kuukauden ajan zero waste -elämäntapaa, eli yksinkertaistettuna elämää ilman roskista. Ostaisin vain sellaisia asioita, joista ei synny sekajätettä.\nSiellä minä sitten seisoin supermarketissa ja yritin löytää ruokaa, jota ei oltu pakattu muoviin. Olin nähnyt kuvia, jossa kuuluisat nollahukkaihmiset esittelevät pieniä lasipurkkejaan, joihin he ovat mahduttaneet koko vuoden sekajätteensä. Ruokakaupan muovitarjonnan keskellä tämä alkoi tuntua aika mahdottomalta tavoitteelta.\nZero waste voi helposti vaikuttaa extreme-elämäntavalta, jota noudattavat vain äärimmäisen itsekurin omaavat yli-ihmiset. Mutta jos unohtaa sen lasipurkkiroskiksen, ei zero waste ole mikään täysin uusi juttu. Oma 95-vuotias mummoni on suurin nollahukkaaja, jonka tunnen. Aikaisemmin vain puhuttiin ei-niin-mediaseksikkäästä nuukailusta ja sitä harrastettiin, koska ei ollut muuta vaihtoehtoa.\nMummoni on kertonut, miten sodan jälkeen kuluneita vaatteita purettiin ja kangas käännettiin, jonka jälkeen vaate ommeltiin uudestaan kokoon. (Yritä tätä kääntötemppua viiden euron pikamuotipaidalle!) Vaatteita korjattiin ja muokattiin muodin mukaisemmiksi. Oli jopa olemassa liikkeitä, jotka korjasivat sukkahousuja, kun niihin tuli silmäpako. Ensin korjattiin arvokkaita silkkisukkia, mutta myös uudet, edullisemmat nailonsukat korjautettiin.\n1970-luvulla nuoruuttaan eläneet vanhempani eivät hekään harrastaneet shoppailua. Tavaraa oli vähemmän saatavilla ja sitä ostettiin ensisijaisesti tarpeeseen.\nVain 40 vaivaisessa vuodessa tapamme kuluttaa on muuttunut rajusti. Mummoni kauhistuisi, jos tietäisi, kuinka paljon ruokaa olen elämäni aikana heittänyt pois, koska olen huolimattomasti unohtanut tähteitä homehtumaan jääkaappiin. Tai kuinka monta täysin kelpoa muovista jugurttipurkkia olen kipannut roskiin – niistähän olisi voinut tehdä vaikka mitä!\nMoni länsimaalainen elää sellaisessa yltäkylläisyydessä, jossa homehtunut leipä ei kaada maailmaa – saahan kaupasta halvalla lisää. Rikkinäinen tavara lentää helposti roskiin, sillä uuden saa edullisesti.\nEnnen tavaroista pidettiin hyvää huolta, koska ne olivat kalliita. Vanhat villapuserot purettiin, lanka pestiin ja langasta kudottiin uusia vaatteita. Nykyään moni asia on rahassa mitattuna halpaa, mutta kuinka paljon luonnonvaroja ja alipalkattujen työntekijöiden selkänahkoja valmistaminen on vaatinut? Näkisimmepä hintalapussa myös tämän hinnan.\nTänä päivänä on helpompi kuluttaa holtittomasti kuin olla kuluttamatta. Ei mummoni valinnut nuukailua – muita vaihtoehtoja elää ei vain ollut. Mikäli se olisi ollut mahdollista, olisi hän saattanut nuorena innoissaan koluta pikamuotiketjujen rekkejä ja ryystää take away -lattea kertakäyttömukista.\nHalpoja ja helppoja houkutuksia täynnä olevassa maailmassamme zero waste -elämäntyyli vaatiikin hieman itsekuria. Se vaatii tietyistä eduista luopumista – eduista, joita meille ei olisi pitänyt antaa alkuunkaan. Tarvitaan vielä lakeja, jotka kieltävät meitä tuhoamasta maapalloa, mutta siihen asti voimme inspiroitua nollahukkamisesta sekä nuukailevista mummoista ja säännöstellä itse itseämme.\nJos koko isovanhempiemme sukupolvi pystyi huomattavasti niukempaan ja ekologisempaan elämäntapaan, pystymme mekin. Zero waste -elämäntyyli ei ole mahdoton, mutta jos se kuulostaa vaikealta, kokeile lähestyttävämpää mummo-elämäntyyliä. Aina kun olet ostamassa jotain tai heittämässä jotain pois, kysy itseltäsi WWMD, eli What would mummoni do?\nKoti \_\_ Vastuullinen elämä \_\_ Teksti: Mia Frilander \_\_ Kuvat: Pauliina Holma \_\_ 17.12.2018\nHyvinvointia tukeva koti


Miehen taustalta löytyy muun muassa lähestymiskielto ja törkeä rattijuopumus.\nperjantai 28.9.2018 klo 18:28\nKiihtelysvaaran kirkon tuhopoltosta epäillyllä 29-vuotiaalla paikkakuntalaisella miehellä on aiempaa rikostaustaa.\nMies vangittiin Pohjois-Karjalan käräjäoikeudessa torstaina todennäköisin syin epäiltynä Kiihtelysvaaran kirkon polttamisesta. Rikosnimike on törkeä vahingonteko.\nVasta elokuussa miehelle oli tuomittu naista koskeva lähestymiskielto.\nNainen haki lähestymiskieltoa, koska epäilty mies oli elokuun alkupuolelta asti häirinnyt häntä seuraamalla häntä työmatkoilla ja odottelemalla työpaikalla tai sen läheisyydessä.\nHäirintä ja seuraaminen työpaikalla ja työmatkoilla oli naisen kertomuksen mukaan jatkuvaa, lähes päivittäistä.\nNainen oli joutunut soittamaan vanhempansa paikalle päästäkseen pois töistä turvallisesti. Naisen sulkiessa työtiloja mies oli hakannut tilan seinää ja tullut sen jälkeen potkimaan henkilökunnan ovea, josta nainen olisi poistunut.\nLisäksi mies kävi useita kertoja naisen kotipihassa häiritsemässä ja soittamassa ovikelloa, vaikka häntä oli kielletty tulemasta pihaan ja häiritsemästä naista ja tämän perhettä.\nHäirintä oli naisen mukaan muuttunut jatkuvasti pahemmaksi ja hyökkäävämmäksi.\nAsiasta oli soitettu myös hätäkeskukseen ja poliisille. Todistajat vahvistivat naisen kertomuksen oikeudessa.\nPohjois-Karjalan käräjäoikeus määräsi miehen laajennettuun lähestymiskieltoon, joka estää häneltä oleskelun naisen työpaikalla, naisen kotona tai sen piha-alueella. Mies ei saa tavata naista eikä ottaa häneen yhteyttä. Myös naisen seuraaminen ja tarkkailu on kiellettyä. Kielto päättyy 16.8.2019.\nVuonna 2008 mies oli tuomittu sakkorangaistukseen liikennerikkomuksesta ja kulkuneuvon luovuttamisesta juopuneelle. Liikennerikkomustuomio johtui siitä, että juopunut henkilö, jolle mies auton luovutti, oli myös alle 18-vuotias ja siten ajo-oikeudeton.\nMies oli myös tuomittu törkeästä rattijuopumuksesta ja kulkuneuvon kuljettamisesta oikeudetta vuonna 2007. Teko tapahtui joulukuussa 2006, jolloin hän oli 17-vuotias.\nSamalla kertaa hänet tuomittiin myös liikennerikkomuksesta ja kulkuneuvon luovuttamisesta juopuneelle, koska hän oli luovuttanut auton myös toisen alaikäisen, päihtyneen henkilön ajettavaksi.